Jadi Pelarian Kali Kedua, Wanita Ini Jadi Pengajar Kanak-Kanak Di Malaysia

Lujain (bukan nama sebenar), 32, telah menikmati pendidikan percuma dari kecil hingga dia dewasa walaupun dia seorang pelarian di Syria. Dia berketurunan Palestin yang lahir di kem Yarmouk, Damsyik.

Sebelum perang meletus di Syria, dia tamat belajar di Universiti Damascus dalam bidang psikologi dan falsafah di peringkat sarjana muda. Kemudian berkahwin dengan akautan warga Syria dan mempunyai dua orang anak dari hasil perkahwinan tersebut.

Pada 2012, dia terpaksa melarikan diri ke Malaysia apabila perang bermula. Segala rumah, kereta dan harta benda yang dimiliki terpaksa ditinggalkan. Waktu itu dia fikir hidupnya telah berakhir dan tidak sangka dia menjadi pelarian lagi.

“Saya mahu mengucapkan terima kasih kepada Malaysia kerana beri masa depan pada saya dan anak-anak. Hidup di sini tidak mudah kerana perlu bekerja kuat untuk teruskan hidup. Dulu saya suri rumah dengan kehidupan yang baik di Syria, sekarang saya mengajar pelajar pelarian,” ujar Lujain.

Malaysian Social Research Institute mempunyai pusat pembelajaran. Disitulah Lujain belajar, mengajar dan mengaplikasikan kemahiran psikologi yang pernah dia pelajari dulu. Dia juga belajar bahasa Inggeris apabila tiba di Malaysia.

Di Malaysia, terdapat 21,700 pelarian yang masih di peringkat umur perlu ke sekolah. Hanya 30% mendapat akses pendidikan di informal community-based learning centres seperti tempat Lujain lakukan kerja sukarela ini.

Kesan peperangan membuatkan ada segelintir pelajarnya menjadi agresif dan nakal. Jadi, dia cuba memahami mereka dan mendorong mereka dengan pujian dan ganjaran jika jadi budak baik.

Lujain gembira apabila ada perkembangan positif di kalangan pelajarnya dari segi pembelajaran. Mereka yang tidak tahu apa tentang bahasa Inggeris telah boleh membaca buku cerita dan berbual dalam bahasa tersebut.

Lujain percaya pendidikan akan memberi peluang kepada kanak-kanak untuk mendapat pekerjaan dan menjadi warganegara yang baik apabila dewasa kelak. Lujain juga percaya pendidikan tidak akan terhenti hanya kerana seseorang itu telah dewasa. Pendidikan itu akan membuatkan diri jadi berguna dan boleh bantu orang yang memerlukan.


Pelawak AS ‘Back Up’ Jocelyn Chia, Anggap Lawaknya Hebat Dan Tak Perlu Minta Maaf

Seorang pelawak Amerika Syarikat dengan nama Chrissie Mayr telah tampil mempertahankan rakannya Jocelyn Chia yang kini teruk dikecam oleh rakyat Malaysia. Dalam ciapan yang dimuat naik olehnya, Mayr menganggap jenaka yang dibuat oleh Jocelyn adalah hebat dan tidak perlu meminta maaf.

“Bukan tugas pelawak untuk mengelak topik tertentu yang mencetuskan sensitiviti, tugas mereka untuk menjadi kelakar. Jika anda tidak cukup kuat, jangan pergi ke kelab komedi atau dengar jenaka dalam talian,” katanya.

Kenyataannya itu bagaimanapun tidak mendapat reaksi yang baik dari rakyat Malaysia yang menganggap bahawa jenaka yang dibuat oleh Jocelyn itu tidak beperikemanusian. Manakala sebahagian lagi merasakan bahawa Jocelyn adalah seorang narsistik.

Terdahulu, Jocelyn dikecam rakyat Malaysia selepas perkongsian video dia membuat persembahan di Comedy Cellar, New York menjadikan insiden MH370 sebagai bahan jenaka.

Dalam masa yang sama, kerajaan Singapura memohon maaf kepada seluruh rakyat Malaysia berikutan tindakan melampau pelawak yang dikatakan berasal dari negara itu.

Menurut Pesuruhjaya Tinggi Singapura ke Malaysia, Vanu Gopala Menon, beliau sangat terkejut dengan komen-komen menyinggung yang dibuat oleh Jocelyn dalam sebuah pementasan komedi berdiri baru-baru ini, petik Astro Awani.

“Kerajaan Singapura tidak boleh menerima sebarang kata-kata atau tindakan yang boleh mencetus kemudaratan atau menyinggung perasaan orang lain dan Chia, yang tidak lagi memegang kewarganegaraan Singapura, sama sekali tidak mencerminkan pandangan kami.

“Saya dengan ikhlas memohon maaf kepada semua rakyat Malaysia atas kata-kata yang menyakitkan daripada dia,” kata Vanu Gopala dalam satu kenyataan pada Rabu.


Pelawak Disebalik Meme ‘Lelaki Ketawa’ Meninggal Dunia Di Usia 65 Tahun

Seorang pelawak yang terkenal dengan meme “lelaki ketawa” dari Sepanyol dilaporkan meninggal dunia pada usia 65 tahun. Dia yang dikenali sebagai Juan Joya Borja atau El Risitas, menjadi terkenal dengan gaya ketawanya yang tersendiri.

Berdasarkan laporan media tempatan, El Risitas meninggal di hospital pada hari Rabu waktu tempatan. Sejak tahun lalu, dia sering dikejarkan ke hospital kerana kesihatannya yang semakin merosot.

Pada bulan Mac lalu, dia difahamkan sempat mengucapkan terima kasih kepada para peminat kerana menghadiahkan skuter elektrik kepadanya setelah salah satu kakinya terpaksa dipotong.

El Risitas mula dikenali pada tahun 2014, ketika mana dia muncul dan menghasilkan ketawa yang lain daripada yang lain dalam sebuah rancangan televisyen di Sepanyol.

Acara televisyen yang disiarkan lewat malam di Sepanyol tersebut telah mengubah hidup beliau. Pada masa itu, Borja ditemu ramah mengenai pengalamannya ketika bekerja sebagai pembantu rumah.

Borja mendedahkan dia telah meninggalkan sejumlah makanan di tepi pantai pada waktu malam dan apabila dia kembali keesokan harinya, makanannya telah dihanyutkan oleh air laut.

Video itu dimuat naik ke YouTube pada tahun 2007, dan tujuh tahun kemudian, ia masih ditonton berjuta-juta kali di seluruh dunia, menjadikan pelawak itu lebih terkenal.

Kenapa anda dilarang menggunakan gambar ini sebagai ‘meme’ atau bahan jenaka? Klik pautan di bawah untuk membaca.

Kenapa Anda Dilarang Menggunakan Gambar Ini Sebagai ‘Meme’ Atau Bahan Jenaka?


‘Ada sijil halal ke?’- Pencipta Kandungan Geram Kerap Terima Soalan Yang Sama Di TikTok

Sebelum kita masuk ke sesebuah restoran, pasti ramai akan semak dahulu status restoran tersebut barulah buat keputusan untuk makan atau tidak.

Terbaharu, Ceddy telah berkongsi luahan perasaan di Twitter miliknya yang berasa ‘terganggu’ apabila sering dihujani soalan sama ada restoran dikunjunginya itu halal atau tidak. Bagi anda yang tidak mengenali Ceddy, dia sering tampil dengan video ‘review’ kafe-kafe di TikTok dan berbahasa Melayu.

I know most of my viewers are Muslim that’s why I made a point to at least briefly inform if it’s halal / non-halal / pork free. But don’t be entitled.

I understand pork free ≠ halal but DO I LOOK LIKE I WORK IN THEIR KITCHEN? I am there to EAT and share my experience. pic.twitter.com/NeoZZd7HCQ

Sedar penonton kontennya banyak yang Muslim, disebabkan itu dia meletakkan ‘remarks’ status restoran dikunjungi di setiap videonya. Akan tetapi, masih ada lagi penonton kontennya itu yang bertanya soalan status berkaitan restoran dikunjunginya. Oleh itu, Ceddy memberikan nasihat agar mereka mencari maklumat dengan bertanya kedai itu sendiri kerana dia bukanlah ‘pegawai JAKIM’.

Luahan perasaan Ceddy itu mendapat perhatian netizen dan rata-rata netizen mengatakan seharusnya penonton konten Ceddy boleh membuat ‘research’ sendiri. Ini kerana, dalam setiap video dimuat naik oleh Ceddy akan dinyatakan sama ada halal atau tidak halal atau sekadar ‘free pork’.

Why I stop doing my coffee hunting vlog? Because this kind of irritating quest. Is tht halal. Is this halal. I did answer once to my followers 'im not jakim stop askin and its no issue for me'

Then from there ppl are judging me 'malay woman eating no halal' https://t.co/zk5EUgAG1O

— The Amazing Keeya (@theamazingkeeya) November 26, 2021

does some people realize that some street vendors, pasar malam vendors takde halal certificate also lek je beli😳😳😳 https://t.co/HpPkhadwcG

He's a NON MUSLIM food reviewer. Why should he be bothered to tell you if the kedai got halal cert or not? Dah kira hbs baik lah tu dia mention halal/non halal/pork free. As a Muslim, its YOUR responsibility to find out what you're eating is halal/not. Not someone else. 🤦♀🤦♀ https://t.co/uVz4HQa1RW

When you choose to have the platform and benefit from it, you do, unfortunately, have some responsibilities towards your viewers. To call out your viewers in this manner is not cute and truthfully, repulsive. https://t.co/uBQ5VNKG33

Malah, para netizen turut berpendapat bahawa kini maklumat berada di hujung jari dan orang ramai boleh cari maklumat di Google. Ada juga netizen mengatakan menjadi tanggungjawab sendiri untuk mencari tahu kerana Ceddy hanya ‘review’ tempat makan yang dia pergi dan Ceddy bukanlah Muslim untuk ‘check’ status halal sesebuah restoran itu.

Akan tetapi, ada juga netizen yang menghentam Ceddy dan mengatakan bahawa seharusnya Ceddy bertanggungjawab kongsi semua maklumat berkaitan kerana menghasilkan konten sedemikian dan menjana pendapatan daripada kontennya itu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Akui Diuji Tuhan, Ini Respon El Azman Selepas Didakwa Buang Nama Isteri Daripada Syarikat

Ini Respon Yusry A. Halim Isu Syarikat Penyiaran Hanya Mahu Pelakon Dengan 1 Juta Pengikut


Pelawak Lagenda Jepun, Ken Shimura Meninggal Dunia Akibat COVID-19

Pelawak Jepun yang popular di Malaysia melalui video-video komedi, Ken Shimura telah meninggal dunia akibat coronavirus, menjadikan beliau sebagai selebriti pertama di Jepun yang meninggal dunia akibat wabak ini. Dia meninggal dunia pada usia 70 tahun.

Shimura, terkenal di pelbagai jenis lapisan masyarakat dengan aksi komedi dan lucu telah dirawat di Hospital Tokyo dan meninggal dunia pada hari Ahad, menurut agensinya, Izawa Office.

Beliau sebelum ini telah disahkan mengalami masalah paru-paru selepas dijangkiti dengan wabak COVID-19. Shimura kemudiannya dimasukkan ke hospital pada 20 Mac selepas mengalami demam dan masalah pernafasan.

Berita kematian di sambut sedih oleh rakyat Jepun dan peminat beliau apabila beberapa daripada mereka telah berkumpul di luar hospital tempat dia dirawat.

Shimura adalah bekas ahli kumpulan rock komedi Drifters, nama kumpulan pada tahun 1970-an dan 1980-an. Kumpulan ini popular ketika membintangi rancangan komedi popular di Jepun, iaitu “It’s 8 o’clock, Gather Everyone!”

Coronavirus dilaporkan telah mengambil lebih ramai nyawa orang tua berbanding yang muda apabila kebanyakan daripada mereka mempunyai masalah kesihatan sedia ada – darah tinggi, sakit jantung, kencing manis – yang boleh menyebabkan ia menjadi teruk.

Tokyo mempunyai 68 kes baru melibatkan wabak COVID-19, dengan jumlah keseluruhan kes adalah 1,866, lebih 50 kematian sudah dicatatkan di negara matahari terbit tersebut.

Untuk bacaan lanjut mengenai situasi COVID-19 di Jepun, klik pautan di bawah.

Peningkatan Kes COVID-19, Jepun Gantung Kemudahan Visa Untuk 11 Negara Mulai Hari Ini


Pelawak Persenda Agama Rayu Dana Awam Sebanyak RM40,000 Untuk Bayar Ikat Jamin

Sebanyak RM40,000 yang diperlukan oleh kedua pasangan kekasih yang ditahan selepas mencetuskan kontroversi pada satu persembahan komedi di Kuala Lumpur bulan lalu untuk membayar wang ikat jamin.

Disebabkan kekangan kewangan, pasangan ini – Siti Nuramira Abdullah, 26, dan Alexander Navin Vijayachandran, 38 – terpaksa memohon dana awam atau crowdfunding bagi membayar jumlah ikat jamin yang agak tinggi tersebut.

Memetik laporan MalaysiaKini, peguam R Sivaraj yang mewakili kedua-dua pasangan tersebut berkata setakat ini kedua-dua mereka hanya berjaya mengumpulkan RM3,000 hasil sumbangan peguam, NGO dan orang awam.

“Mereka ada simpanan dalam bank, tetapi mereka di penjara, jadi mereka tidak dapat akses kepada akaun masing-masing. Jiran mereka (yang menjadi penjamin) juga berkata tidak dapat buat apa-apa, mereka mahu keluarkan menggunakan kad kredit tapi mereka tidak tahu nombor pin,” katanya.

Nuramira yang sebelum ini tular di media sosial kerana mempersendakan agama dengan menanggalkan baju kurung dan tudungnya ketika membuat persembahan di sebuah kelab komedi sebelum ini mengaku tidak bersalah di Mahkamah Sesyen atas pertuduhan menghina Islam.

Tertuduh membuat pengakuan itu selepas pertuduhan dibacakan jurubahasa di hadapan Hakim Siti Aminah Ghazali.

Manakala teman lelaki wanita berkenaan, 38, pula dipercayai akan didakwa di Mahkamah Sesyen Petaling Jaya mengikut Seksyen 233 Akta Komunikasi dan Multimedia 1998.

Memetik laporan Buletin TV3, wanita itu ditahan di Jalan Gasing, Petaling Jaya, Sabtu lalu dan direman selama empat hari hingga hari ini, manakala teman lelakinya ditahan keesokannya serta direman selama tiga hari.

Terdahulu, tular di media sosial satu rakaman video menunjukkan seorang wanita dipercayai membuat satu stand-up comedy didakwa di sebuah kelab komedi di Taman Tun Dr Ismail.

Menerusi video berdurasi 53 saat itu, kelihatan seorang wanita berbaju kurung dan bertudung memperkenalkan diri serta mengaku sebagai seorang wanita Muslim yang menghafaz 15 juzuk al-Quran, kemudian membuka pakaian sehingga mendedahkan sebahagian tubuh badannya.

Pihak Jabatan Agama Islam Wilayah Persekutuan (JAWI) juga memaklumkan pihaknya sedang menyiasat video itu, manakala Dewan Bandaraya Kuala Lumpur (DBKL) menggantung sementara serta-merta lesen kelab komedi itu susulan tular video terbabit.

Mengaku tidak bersalah, wanita persenda agama Islam berdepan hukuman penjara sehingga 5 tahun. Rujuk pautan di bawah untuk membaca.

Mengaku Tidak Bersalah, Wanita Persenda Agama Islam Berdepan Hukuman Penjara Sehingga 5 Tahun

JAWI Bakal Siasat Wanita Persenda Dan Hina Kesucian Agama Islam Di Sebuah Kelab


Pelawak Ramy Youssef Ucap Allahu Akbar Di Golden Globe Buat Hadirin ‘Terdiam’

Selain kemenangan Joaquin Phoenix dalam kategori pelakon terbaik di Golden Globe, kemenangan Ramy Youssef dalam kategori aktor terbaik dalam siri television komedi/muzikal turut mendapat perhatian ramai.

Beliau memenangi kategori tersebut menerusi sirinya yang ditayangkan di Hulu, Ramy mengalahkan pelakon-pelakon ternama Hollywood yang lain antaranya Michael Douglas (The Kominsky Method), Bill Hader (Barry), Ben Platt (The Politician) dan Paul Rudd (Living With Yourself).

Namun, ucapan kemenangan beliau yang mendapat perhatian dunia semalam. “Saya mahu mengucapkan terima kasih kepada Tuhan. Allahu Akbar. Saya tahu, ramai yang tidak menonton siri saya,” kata Ramy secara berseloroh dan menerima tepukan daripada penonton.

Idk what’s funnier Jennifer Aniston struggling to read Ramy’s full name or everybody getting quite when he said Allah Akbar 😂😂😂😂😂 pic.twitter.com/GweBM3GYUM

— ChampagneJuJu (@jhabashy15) January 6, 2020

“Kami menghasilkan sebuah siri berkisarkan keluarga Arab-Muslim yang tinggal di New Jersey. Kemenangan ini sangat bermakna kepada kami dan saya mahu berterima kasih kepada semua yang terlibat,” tambah Ramy.

Walaupun bernada gurauan, ucapan kemenangan beliau sebenarnya adalah sindiran halus kepada hos Ricky Gervais yang pernah mengkritik aktor yang membuat ucapan terima kasih kepada Tuhan ketika memenangi sesuatu anugerah.

Ramy merupakan aktor berdarah Mesir dan siri Ramy ini menceritakan sisi benar generasi muda Mesir-Amerika Syarikat dalam mencari identiti mereka sebagai seorang American Muslim.

Jarang untuk seorang Muslim memenangi apa-apa anugerah semasa anugerah besar seperti Golden Globe dan Ramy berjaya membuktikan beliau boleh bersaing dengan pelakon ternama Hollywood yang lain.

Bercakap tentang Muslim, Mesut Ozil dikeluarkan dari permainan PES 2020 apabila mempertahankan kaum Muslim Uighur. Baca lagi tentagnya pada artikel di bawah.

China Keluarkan Mesut Ozil Daripada PES 2020 Kerana Mempertahankan Kaum Muslim Uighur

Joaquin Phoenix Menangi Anugerah Pelakon Terbaik Pada Golden Globes 2020


Pelawak Terkenal, Abam Bocey Meninggal Dunia

Pelakon dan pelawak terkenal tanah air, Abam Bocey atau nama sebenarnya Syed Umar Mokhtar  bin Syed Mohd Redzuan, 32 tahun telah diumumkan meninggal dunia pada awal pagi tadi di kediamannya di Gombak.

Perkara tersebut disahkan isterinya Nor Hidayah yang memberitahu perkara itu disedarinya awal pagi tadi ketika mahu mengejutkan Allahyarham untuk bangun menunaikan solat subuh.

Menurut isterinya, Allahyarham Abam sebelum ini memang ada mengadu dia kurang sihat kepada isterinya sejak dua hari lalu.

“Beberapa hari lepas dia demam dan mengadu sakit kepala. Tetapi bila ajak ke hospital, dia tak mahu.

“Katanya hanya demam dan sakit kepala biasa. Tapi pagi tadi saya kejutkan untuk solat subuh, namun dia tak ada tindak balas daripada dia,” kongsinya kepada Astro Gempak.

Pemergian Abam itu turut diumumkan dua lagi kumpulan Bocey, Achey dan Fad di laman Instagram mereka.

Kenapa awal sangat bam!!!…. mana janji kau…!!… ya Allah… guyss abam dah takda guyss…

A post shared by  achey Bocey 013-6408967 (mngr) (@acheykintangkintung) on Feb 9, 2020 at 5:24pm PST

Allahhuakbar,Allahhuakbar,Allahhuakbar,innalillahiwainnailaihirojiun..kenapa kau pergi dulu bam?kenape tak tunggu aku,aku jauh ni,aku nk peluk cium kauuuuuuuuu

A post shared by  FAD & SYAHEERA (@fadbocey) on Feb 9, 2020 at 5:20pm PST

Berusia 32 tahun, Abam meninggalkan isteri, Nor Hidayah yang dikahwininya pada 2017 dan seorang anak lelaki, Syed Uthman Hamzah Al-Juffrey yang kini berusia lima bulan.

Klik pada pautan di bawah untuk mengetahui keputusan penuh Anugerah Juara Lagu 34 yang berlangsung di Axiata Arena semalam.

Persembahan ‘Live’ Aina Abdul Cetus Kontroversi, Ini Penjelasan Beliau


Pelawak Menang Besar Pilihan Raya Presiden Ukraine

Nampaknya pelawak terkenal Ukraine, Volodymyr Zelensky yang merupakan calon Parti Servant of the People telah menang besar dalam pusingan ke-2 pilihan raya presiden. Walau bagaimanapun, keputusan secara rasmi akan diumumkan pada 1 Mei 2019.

Beliau meraih undi sebanyak 73.2% undi mengalahkan saingannya Petro Poroshenko yang hanya meraih 25.3%. Malah, dikhabarkan sebanyak 62% rakyat Ukraine yang keluar mengundi.

A comedian, Zalensky wins Ukranian Presidential election. https://t.co/WWWktsvZoN

— Jamzuri Ardani (@jamz_ard) April 21, 2019

Ucrania eligió al comediante Volodimir Zalensky como su nuevo Presidente.

— Jorge Espinoza Cuellar (@espinozacuellar) April 21, 2019

Landslide victory for Zalensky. Read here why we should all be concerned by this ‘servant of the people’#UkraineElection #UkraineElection2019 #Ukraine https://t.co/pDsms7EZ06

— Free Scot 🏴🇬🇧🇦🇺🇺🇸🇺🇦 (@free_democrat) April 21, 2019

Keputusan ini menunjukkan bahawa Volodymyr Zelensky yang tidak mempunyai sebarang pengalaman dalam dunia politik dipilih menjadi presiden di Ukraine. Selain itu, beliau juga pernah tampil dengan siri TV iaitu Servants of the People dimana beliau berlakon menjadi seorang guru yang menentang rasuah dan mendapat populariti sehingga beliau menjadi seorang presiden yang sebenar. Dari sebuah siri rancangan TV menjadi realiti.


Pelawak Veteran, Datuk Jamali Shadat Meninggal Dunia Pada Usia 78 Tahun

Sebut mengenai pelawak veteran tempatan yang hebat dalam stand up komedi, pastinya Datuk Jamali Shadat antara yang diingati ramai. Pelawak legenda ini cukup dikenali dengan kebolehan melakonkan watak kanak-kanak bernama Atan bersama atuknya serta rakan berbilang kaum.

Sebuah berita mendukacitakan pada pagi ini apabila dimaklumkan Datuk Jamali Shadat telah meninggal dunia pada 8.30 pagi hari ini. Perkara ini telah dimaklumkan kepada Harian Metro menerusi cucunya iaitu Isyraq Ariff Zalull Ariff.

Menurut cucunya, Datuk Jamali kerap sakit dan sangat terkesan selepas Allahyarham isterinya meninggal dunia pada Jun 2018 akibat serangan angin ahmar. Beliau dikatakan kerap termenung dan khayal mengenangkan isterinya yang sangat membantu dalam menyusun segala jadual aktiviti seni dan kehidupannya.

Datuk Jamali juga dimaklumkan tidak mampu berjalan dan kurang selera makan sebelum menghembuskan nafas terakhir. Sepanjang hidup, beliau telah dikurniakan dengan lapan orang anak dan 39 cucu.

Takziah kami ucapkan buat Datuk Jamali Shadat sekeluarga. Pastinya ramai yang akan merindui lakonan watak bernama Atan dan Atuk berikutan pemergian pelawak veteran yang telah menghiburkan orang ramai ini.

Tular pada minggu lalu apabila anak ini telah didera ibu kandung selepas tiga bulan diambil daripada keluarga angkat.

Anak Ini Maut Didera Ibu Kandung, Bapa Tiri Selepas Baru 3 Bulan Diambil Dari Keluarga Angkat

Hanya Guna Perasa Semula Jadi, Chef Wan ‘Haramkan’ MSG Di Restoran Miliknya


Pelawat Pakai Sut Skuba Untuk Lawat Muzium Di Cancun, Mexico Ini

Adakah anda setuju jika dikatakan cara terbaik untuk belanjakan wang bukanlah dengan membeli pelbagai produk tetapi mencipta pengalaman yang menarik?

Jika jawapan anda ialah setuju, teruskan pembacaan ini:

Cancun Underwater Museum (MUSA) adalah sebuah muzium di dalam laut. Ia menyediakan satu pengalaman yang hebat di mana anda perlu memakai sut skuba untuk melawat muzium ini. Jika anda tidak ada lesen skuba, anda boleh melihatnya melalui aktiviti snorkeling.

Lebih 470 patung dan ukiran di dasar lautan Cancun ini dijalankan oleh organisasi bukan berasaskan keuntungan yang memfokuskan kepada Seni Pemuliharaan (Art of Conservation). Idea penubuhan ini dicetuskan oleh Pengarah Taman Laut Jaime Gonzalez Canto dan Jason deCaires Taylor, pengukir pada awal tahun 2008 selepas melihat banyak kerosakan terumbu batu karang semulajadi di Cancun, Mexico.

Kini, muzium ini bukan sahaja dipenuhi patung-patung dan ukiran tetapi terumbu-terumbu batu karang dan menjadi tempat tarikan hidupan laut membiak.

Jika anda berminat, yuran masuk aktiviti snorkeling ialah USD$45 untuk dewasa dan USD$22.50 untuk kanak-kanak (minimum umur 5 tahun). Lawatan selama 2 jam ini akan membolehkan anda melihat kumpulan ikan, penyu, dan hidupan laut yang lain di kawasan tersebut.

Bagi aktiviti skuba pula, yuran termasuk 1 tangki gas ialah USD$65 untuk seorang dewasa/kanak-kanak dengan minimum umur 10 tahun. Anda perlu tunjuk sijil skuba yang sah (kad skuba) semasa pendaftaran di sana. Anda akan diiringi oleh penyelam skuba bertauliah.

Sumber: Aqua World Mexico – Snorkelling, Aqua World Mexico – Scuba, MUSA Cancun

LIKE dan FOLLOW Vocket di Facebook serta Instagram


Pelayan Belanja Ahli Bomba Kepenatan Makan, Apa Jadi Selepas Itu Mengubah Hidupnya

Selepas 12 jam melawan kebakaran, 2 orang ahli bomba dari New Jersey, Tim Young dan Paul Hullings pergi mendapatkan sarapan.

Pelayan mereka, Liz Woodward terdengar mereka berbual-bual tentang betapa lama dan susahnya mereka melawan kebakaran yang amat besar pada hari itu. Setelah selesai makan, mereka meminta bil daripada Liz, tetapi apa yang mereka dapat bukanlah amaun yang harus dibayar tetapi nota ini yang menyentuh hati:

Hari ini, saya belanja anda berdua sarapan. Terima kasih di atas apa yang anda lakukan, atas khidmat anda untuk orang lain, dan kerana pergi ke tempat-tempat yang orang lain jauhi. Tidak kisahlah apa peranan anda, anda berdua adalah orang-orang yang berani dan kuat.. terima kasih kerana menjadi badass setiap hari! Dijana oleh api dan didorong oleh keberanian – anda berdua patut dicontohi. Selamat berehat! -Liz

Kedua-dua ahli bomba ini terkesan dengan kebaikan hati Liz. Pada malam itu, Tim menulis dalam Facebook beliau: “Tindakan yang pemurah dan baik hati. Saya sarankan agar kawan-kawan mengunjungi dan menyokong restoran ini (tempat Liz bekerja), dan sekiranya Liz melayan anda, berikan beliau tip yang banyak.”

Tetapi, cerita ini tidak terhenti di sini. Ahli-ahli bomba ini mendapat tahu bapa Liz telah lumpuh selama 5 tahun. Liz telah membuka laman web derma GoFundMe dengan tujuan mengumpul duit untuk membeli kenderaan dengan akses kerusi roda. Tim terharu dengan pendedahan ini, dan meminta rakan-rakannya untuk membantu keluarga ini. “Rupa-rupanya, wanita muda yang memberi kami makanan percuma, adalah yang sebenar-benarnya memerlukan bantuan.”

BACA: Peristiwa Ini Bukti Allah Membayar Tunai Kepada Yang Bersedekah

Dalam beberapa hari, laman GoFundMe Liz telah berjaya mengumpul USD $70,000 (RM280,000), melebihi apa yang mereka perlukan, iaitu sebanyak USD $17,000 (RM68,000). Liz dan keluarganya sangat bersyukur dengan bantuan yang diterima. “Saya hanya belanja mereka sarapan. Saya tak harapkan apa-apa selain senyuman,” kata pelayan itu. Sambungnya lagi, “Kita hanya perlu berbuat baik antara satu sama lain, malahan, perkara yang paling kecil pun boleh mengubah kehidupan.”

BACA Lagi: Belanja Pakcik Tiket RM2, Wanita Ini Dapat Semula RM300


Pelbagai Formula Dan Perisa, Hadiahkan Si Comel Anda Makanan Kering SmartHeart

Menjadi pencinta kucing memang tidak dinafikan antara momen atau detik yang terindah dalam kehidupan kita. Telatah dan kerenah mereka yang comel ini sering saja menjadi penghibur kehidupan seharian kita.

Bila sudah menjadi kesayangan, kita  juga pastinya mahukan yang terbaik buat Si Comel ini . Bermula dengan pemilihan makanan dan diet yang terbaik sehinggalah penjagaan kesihatan mereka haruslah dititik beratkan.

Dengan pelbagai pilihan yang ditawarkan di pasaran, ada ketikanya boleh menjadi rambang mata dalam memilih makanan yang terbaik buat Si Comel. Tetapi apa yang perlu anda ingat setiap kali dalam membuat pilihan adalah untuk memastikan ianya beresusaian dengan Si Comel anda.

“Banyaknya pilihan! Macam mana saya nak tahu produk mana yang sesuai dan terbaik untuk Si Comel saya?”

Pengambilan setiap jenis pemakanan yang mengandungi pelbagai nutrisi dan khasiat ini adalah sangat penting terutama bagi menjaga kesihatan dan penampilan mereka.

Dan jika sebelum ini anda sering mencari-cari dan tertanya-tanya apakah pemakanan yang sesuai buat Si Comel, hentikan pencarian anda kerana SmartHeart kini tampil dengan pelbagai pilhan melalui pelancaran dua rangkaian makanan kering mereka iaitu Special Care Formula dan juga pilihan makanan berperisa.

Untuk SmartHeart Special Care Formula, terdapat 6 pilihan dengan fungsi tersendiri seperti Mother & Baby, Kitten, Skin & Coat, Hairball Control, Sterilised dan juga Senior Care.

Manakala untuk makanan berperisa pula, SmartHeart hadir dengan enam perisa berbeza daripada Chicken & Tuna, Seafood, Salmon, Tuna & Shrimp, Mackerel dan juga Chicken & Whitefish.

Jangan risau kerana setiap produk makanan kering SmartHeart ini didatangkan khusus untuk memberikan kebaikan dalam setiap makanan yang dihasilkan sesuai dengan nama setiap makanan ini.

Teruskan membaca penjelasan di bawah untuk mengatahui kelebihan setiap formula yang ditawarkan SmartHeart kali ini.

Si Comel anda baru sahaja melalui proses kelahiran dan anda mahukan yang terbaik buat si ibu dan anak? Jangan risau kerana SmartHeart Mother & Baby Cat ada untuk memenuhi keperluan harian mereka.

Formula ini membantu menguatkan sistem imunisasi bayi Si Comel semasa proses penyusuan selepas Si Comel dilahirkan dan turut mengandungi DHA (minyak ikan) & Choline, Omega-3 (Bioton, Zinc & Omega 3&6), kalsium, Phosphorus & Vitamin D serta dirumus khas dan memastikan Si Comel mendapat nutrisi yang mencukupi semasa tempoh hamil dan penyusuan berlangsung.

Untuk rangkaian Special Care Formula juga, anda boleh mendapatkan SmartHeart Kitten jika Si Comel anda telah memasuki fasa umur kedua bagi anak kucing. Ini adalah untuk memastikan keperluan harian untuk tumbesaran Si Comel supaya keperluan nutrisi lembih terjamin.

Dihasilkan dengan DHA, Choline,Taurine dan banyak lagi daripada ikan, telur dan susu bagi membantu Si Comel memiliki memori, kepekaan, kebijaksaan dan penglihatan yang tajam.

Mahu menjadikan Si Comel anda sebagai tumpuan dengan bulu-bulu yang kelihatan sihat dan bersinar setiap kali tetamu berkunjung ke rumah? Atau untuk menyerlahkan lagi kecomelan sedia ada mereka?

SmartHeart Skin & Coat Formula ini wajib untuk dimiliki pemilik-pemilik kucing di luar sana. Dihasilkan dengan formulasi yang mengandungi Biotin, Zinc dan Omega 3&6, dry food ini akan membantu mengurangkan masalah keguguran bulu Si Comel selain meransang pertumbuhan bulu yang baru.

Keputusannya? Bulu Si Comel anda akan sentiasa sihat dan bersinar!

Buat pemilik Si Comel yang mahu memastikan kucing-kucing kesayangan anda berada dalam keadaan kesihatan terbaik terutamanya berkaitan pencernaan dan penjagaan bulu, anda pula boleh menggunakan SmartHeart Hairball Control.

Sesuai dengan namanya, formula ini dilengkapi dengan dengan nutrisi yang seimbang serta kandungan serat tambahan yang penting untuk mengawal pergerakan usus dan mempermudah proses pembuangan bola rambut melalui najis Si Comel.

Bukan sahaja dihasilkan buat ibu dan bayi Si Comel tetapi rangkaian Special Care Formula daripada SmartHeart kali ini turut hadir dengan SmartHeart Sterilised Formula buat Si Comel yang baru sahaja melalui proses pemandulan.

Tahukah anda sebahagian kucing akan mengalami masalah penurunan kadar hormon, sekaligus menjejaskan metabolisma tubuh mereka.

Jadi untuk mengatasi masalah seperti pertambahan berat badan, formula ini adalah yang terbaik untuk memastikan mereka mendapatkan makanan yang seimbang, rendah kalori dan mengurangkan masalah pencernaan makanan.

Selain daripada pemakanan khusus buat Si Comel dan Si Kecil, SmartHeart kali ini juga tidak melupakan kepada Si Comel anda yang sudah meningkat dewasa dengan menawarkan SmartHeart Senior Care.

Formula ini dihasilkan dengan penuh keprihatinan terhadap Si Comel yang lebih berusia terutamanya dalam berhadapan dengan situasi menopause dan andropause. Mengandungi Glucosamine dan Chondroitins serta protein tambahan untuk memastikan mereka sentiasa kekal aktif.

Selain daripada enam makanan kering SmartHeart yang ditawarkan melalui rangkaian Special Care Formula, SmartHeart juga turut menawarkan enam pilihan makanan berperisa buat Si Comel anda.

Tidak lupa juga, warna yang digunakan bagi makanan kering berperisa SmartHeart adalah menepati piawaian dan mendapat kelulusan standard antarabangsa untuk makanan haiwan.

Dilengkapi dengan DHA & Choline, Bioton, Zinc, Omega 3&6,  kalsium, Phosphorus & Vitamin D untuk membantu pertumbuhan Si Comel secara menyeluruh, rangkaian makanan berperisa ini membantu menajamkan penglihatan, mempercepatkan tumbesaran serta memperkuatkan lagi memori dan kepekaan Si Comel terhadap keadaan sekeliling.

Untuk mengetahui lebih lanjut mengenai pelbagai produk makanan kering SmartHeart yang penuh berkhasiat ini, anda boleh melayari laman sesawang rasmi mereka di sini. Tidak lupa juga anda boleh melakukan pembelian secara dalam talian melalui pautan yang dibekalkan ini.

Jadi tunggu apa lagi, dapatkan mana-mana produk makanan kering daripada SmartHeart ini buat Si Comel anda sekarang juga. Hadiahkan mereka kebahagian dan kesihatan agar sentiasa ceria bersama kita setiap hari.

Baca juga perkongsian lain mengenai SmartHeart yang pernah kami kongsikan sebelum ini melalui pautan di bawah.

SmartHeart REFINE, Makanan Basah PREMIUM Dalam Pouch Untuk Si Comel Anda

Mudah Dan Berkesan, Ini Tip Untuk Anda Mengeratkan Hubungan Dengan Si Comel


Pelik Bila Anak Aku Suka Ke Kelas Muzik Walaupun Tiada Bakat, Rupanya Kerana Ini

Anak aku tidak nampak sangat bakat seni. Tapi dia selalu pergi kelas muzik. Jam 3pm sampai 5pm, 3 kali seminggu. Konsisten. Sedangkan aku kecil dulu pergi kelab kompang sekali sebulan pun liat ya ampun. Boring.

Inikan pula kelas muzik. Di sini kelas muzik percuma kerajaan bayar. Sebab itu ramai ambil mudah, belajar separuh jalan lepas itu berhenti.

Tapi anak aku tidak. Dia teruskan sahaja. Tiada komplen penat atau merungut. Rajin aku tengok. Aku pun syak juga, entah apa yang dia buat lepas sekolah sampai rajin sangat.

Rupanya ada cara mereka mahu mendidik anak. Aku pun baru tahu. Bukan sebab ada girlfriend atau ada cikgu lawa. Tapi ada benda lain.

Masa dua jam itu dibahagikan. Setengah jam bawa budak berjalan dari sekolah, setengah jam belajar muzik, selebihnya main dan makan.

Bukan belajar memanjang. Budak kalau dapat main, 2 jam pun tidak terasa. Sama macam kecil dulu mandi sungai. Ya Tuhan! Punya syok sejuk-sejuk. Dari pagi sampai petang. Sampai boleh lupa balik rumah.

2. Bila sudah seronok barulah budak-budak mahu datang lagi

3 kali seminggu kawan. Tidak mengeluh, jarang ponteng. Kalau ada summer class atau orkestra, ramai-ramai pakat datang. Meriah.

Kalau awal lagi kau sudah tekan buat benda dia tidak suka, alamat satu hari aje kau jumpa dia. Serik mahu datang lagi. Kau mungkin sudah bunuh masa depan dia.

Kena sedikit sedikit. Tapi konsisten. Belajar sikit, main banyak. Nampak macam main, tapi sebenarnya masa itulah dia belajar. Bak kata pepatah ‘Mind just like a paracute, only works when open’. Kalau tutup, mati woi.

Budak hanya belajar kalau dia bermain. Tapi kita ini cepat risau. Pantang anak kurang sikit, semua macam kelas kita hantar. Entah apa.

Tidak dilayan macam budak kecil yang tidak tahu apa-apa. Tapi kena seperti dewasa. Cikgu sembanh dengan budak macam orang besar. Padahal borak watak game Pokemon Go je pun. Haha.

Masa dulu, cikgu paling aku sayang mesti cikgu yang layan aku sembang walaupun sebenarnya dia suruh tolong angkat buku ke pejabat guru. Terasa terpilih gitu.

5. Budak-budak ini dijemput dari sekolah

Dipakaikan vest keselamatan, diajak beratur dan dipimpin seorang demi seorang melintas jalan. Bila sampai ditanya sudah makan atau belum.

Caring. Nampak sangat dihargai dan diambil peduli. Kalau aku pun boleh cair, apatah lagi budak. Sayang woi dengan cikgu. Patut pun anak aku seronok sangat.

Love and care. Berlembut dengan budak. Dulu jumlah budak berhenti kelas 50%. Tahun ni zero. Tiada yang berhenti. Ye lah. Kalau suka, kelas hari-hari pun tidak mengapa. Memang jarang nampak budak ponteng sekolah. Hampir tiada.

Dulu masa di Malaysia aku hantar macam-macam kelas. Agama, muzik lukisan, berenang, matematik. Kau sebut apa, semua aku kasi register.

Kalau aku fikir balik, zalim betul. Aku yang balik kerja pukul 5 pun rasa penat, inikan pula budak. Tapi di Malaysia memang kita macam itu, takut benar kalau anak tidak masuk kelas depan. Kita sesah anak supaya cepat pandai.

Aku teringat tadika sebelah rumah Ibu. Cikgu terjerit-jerit ajar anak supaya cepat pandai membaca. Dipaksa-paksa. Budak 6 tahun tu, risau apa kalau tidak pandai baca. Kan budak-budak ini membesar tidak sama. Rileks lah. Kali terakhir aku tengok kelas tadika sudah surut dari 4 kelas menjadi dua.

Aku pun dengar ada anak sudah dipaksa ke kelas tuisyen seawal darjah 1. Budak sangat lagi kot. Macam sudah mahu masuk universiti gayanya. Kan bagus kita gambarkan ‘school is fun place’.

Ada baik juga orang putih ini dia didik anak step by step. Ajar sikit-sikit. Bila besar nanti akan jadi hunger for more. Mahu tahu lagi. Belajar berfikir.

Sebenarnya dia ajar anak macam mana untuk memancing. Esok sudah besar pandai cari ikan sendiri. Bila sudah suka belajar, esok pandai dia cari ilmu sendiri. Di sini, anak umur 16 tahun dianggap young adult. Semua urus sendiri, emak bapa tiada kuasa atas anak.

Dulu aku pun sama. Dalam sibuk mendidik anak, terlupa ada jiwa keanakan yang aku tidak santuni atau tidak peduli. Aku mungkin tidak sengaja mencabut keseronokan dalam diri. Patut biar dia dalam dunia fantasi.

Dia akan besar juga. Aku lupa anak ini ibarat bunga. Cantik bila kembang semulajadi, bukan dipaksa-paksa. Sabarlah sedikit, nanti dia akan mekar juga.

Catatan kembara
Irwan Dahnil
Late Bloomer
Gelasgow, Sekutland

Baca lagi: Apa Yang Lompong Dalam Sistem Pendidikan Sekolah Kita? Ini Pandangan Dari Seorang Ustaz


‘Ada Tangan Bawah Katil’, Sergahan Pakcik Di Wad Denggi Yang Tidak Pernah Aku Lupakan

Aku tak suka bekerja di kubikel denggi. Leceh dan rumit. Terutamanya jika kerja shif malam.

Semua orang tahu rawatan untuk denggi adalah rawatan simptomatik. Apa yang penting ialah rehidrasi dan kawalan suhu badan, selebihnya akan diuruskan oleh sistem imuniti. Namun begitu, denggi tidak boleh dipandang enteng. Jika imuniti gagal mengawal keadaan, ia boleh membawa maut.

Sebab itu, jika kes demam denggi parah, pesakit akan dimasukkan ke wad untuk pemantauan. Antara perkara yang dipantau rapi adalah; bacaan platelet, hematokrit dan sel darah putih di dalam darah. Untuk tujuan itu, doktor akan ambil sampel darah setiap 6 jam.

Malam itu aku berkerja shif malam, bermula jam 9 malam. Jadi, aku perlu ambil darah pesakit denggi jam 12 tengah malam dan 6 pagi. Setelah habis rondaan malam, aku mula mengambil darah. Ketika itu jam menunjukkan pukul 11.55 malam.

Semuanya berjalan lancar dan kini tinggal seorang lagi pesakit sahaja yang perlu diambil darahnya. Aku pun menyorong troli yang dilengkapi dengan peralatan untuk prosedur pengambilan sampel darah ke katil pesakit yang terakhir.

“Maaf ganggu pakcik tidur. Boleh saya ambil darah pakcik?” aku meminta izin setelah menyelak tirai yang mengelilingi katil.

Berkerut-kerut muka pakcik berumur setengah abad itu. Matanya digosok. Pastinya bukan kerana gatal. Mungkin kerana silau diterjah lampu kalimantang di kepala katil yang aku baru buka tadi.

“Ambillah,” katanya sambil menyerah tangan kanannya dengan pasrah. Mukanya kelat.

Oleh kerana darah perlu diambil begitu kerap, doktor satu masukkan branula pada salur vena, khas untuk ambil darah sahaja. Tak perlu cucuk setiap kali mahu ambil sampel darah. Kalau setiap hari kena cucuk 4 kali, bukan sahaja pesakit tak mahu, doktor pun tak larat.

Sewaktu aku mahu sedut darah ke dalam picagari, aku terasa seperti ada seseorang di sebelahku, tapi di luar kepungan tirai. Kehadirannya mengganggu fokus, sehingga aku terpaksa memberhentikan prosedur pengambilan sampel darah. Sungguh tidak selesa.

“Siapa yang berdiri di luar tirai tu? Ada apa-apa saya boleh bantu?” tanyaku sambil meletakkan picagari ke dalam kidney dish.

Sepi. Tiada jawapan. Aku toleh muka pakcik. Pakcik mengangkat bahu sambil mencebik bibir tanda tak tahu. Ralat. Sepi itu memanggil aku untuk menyiasat. Lantas bingkas aku bangkit dari tinggungan dan segera menyelak tirai.

Aku jengah sekeliling. Di katil sebelah, di kerusi malas, di penjuru bilik dan di katil bertentangan. Tiada sesiapa kecuali seorang pesakit yang menggunakan ventilator di katil bertentangan. Dia tak dipindahkan ke unit rawatan rapi kerana unit itu sudah penuh.

“Tak ada siapa pun. Perasaan saya je kot,” ujarku sebaik sahaja kembali ke sisi katil pakcik.

Prosedur pengambilan sampel darah diteruskan. Darah disedut ke dalam picagari kemudian dimasukkan ke dalam tiub darah. Sewaktu aku flush larutan heparin saline ke dalam branula untuk mengelakkan pembentukan darah beku dalam saluran branula yang boleh menyebabkan ia tersumbat, sekali lagi terasa kehadiran susuk tubuh di sebelahku, lantas aku menoleh ke arahnya.

Buntang. Cengkung. Menyeringai. Aku terpaku. Jantung berdetak bagai derapan ladam kuda lumba. Meremang bulu roma, terasa hangat menjalar di pundak dan dingin meniti di tengkuk. Jariku terasa kebas.

Di celah antara dua tirai, terlihat wajah yang mengintai. Hanya sebahagian mukanya terlihat, selebihnya terlindung di sebalik tirai. Itu pun cukup ngeri sehingga adrenalin menguasai diri.

Aku alihkan pandangan aku ke arah pakcik dan kemudian kembali menjeling di celahan tirai. Sudah tiada. Wajah itu sudah tiada. Aku bingkas bangun dan menyingkap tirai.
Tiada sesiapa.

Setelah buat tinjauan di kubikel itu dan tidak terlihat sesiapa yang mencurigakan, aku lihat jam sudah 1 jam melepasi tengah malam. Ah! Baik aku teruskan tugas aku. Banyak lagi kerja perlu dibuat selepas ambil darah.

Lalu aku tinggalkan kubikel pakcik untuk meneruskan kerja seterusnya.

Kedengaran suara pakcik yang aku ambil darah tadi berteriak. Aku bergegas mendapatkannya.

Pakcik mendakwa ada tangan dari bawah katil yang mengambil tiub-tiub darah yang sudah berisi dari kidney dish yang berada di atas troli darah. Aku enggan percaya, namun tak dapat aku jelaskan ke mana hilangya tiub-tiub itu. Puas sudah mencari. Selongkar dan geledah. Tak jumpa juga.

12 tiub keseluruhannya. Hilang tanpa jejak.

Malam itu aku perlu ambil darah semua pesakit sekali lagi. Mujur ada branula. Oh ya! Kali ini aku buka tirai pesakit semasa mengambil darah dan semua tiub yang sudah berisi, aku letak di dalam poket kot putih aku.

Semua keputusan darah pesakit malam itu tidak tepat.

Biasanya sampel darah hanya akan diambil semula selepas 6 jam daripada pengambilan sebelumnya jadi larutan heparin saline yang di-flush ke dalam branula sudah meresap ke dalam peredaran vena.

Namun malam itu, sela masa antara pengambilan sampel darah hanya 30 minit. Ia menyebabkan sampel darah kedua tercemar dengan heparin saline berkepekatan tinggi, lantas menyebabkan bacaan keputusan darah tidak tepat.

Lantaklah! Kalau aku jelaskan apa yang berlaku, orang mungkin tak percaya. Maka, aku diamkan sahaja.

Kini hanya seorang sahaja yang boleh mengesahkan kesahihan cerita ini, dan akulah orang itu. Pakcik yang terlibat tu? Beliau meninggal beberapa hari selepas kejadian itu kerana komplikasi denggi yang parah.

BACA: ‘Night Round’ Malaikat Maut, Pengalaman Aku Saksikan 4 Kematian Berturut Dalam Satu Malam


Pelik Daging ‘Frozen’ Lebih Ringan Selepas Dipotong, Netizen Beri Penjelasan Bagaimana Berat Boleh Hilang

Sebagai pelanggan, kita tidak mahu berasa rugi lebih-lebih lagi apabila membeli barangan yang perlu menggunakan sukatan timbangan.

Bagaimanapun baru-baru ini seorang pelanggan di sebuah kedai pemborong berasa terkejut apabila mendapati berat daging sejuk beku yang dibelinya berkurangan sehingga 400 gram selepas daging yang dia pilih dipotong dan ditimbang semula.

Bagaimanapun, persoalan pelanggan menerusi satu video TikTok itu dijawab oleh para peniaga lain yang sudah biasa membeli daging sejuk beku dalam skala yang lebih besar.

Please explain this @sriternakfoodmart @strosyammarttiktok @iamrosyam Please make sure u guys. i lost almost 400 grams lepas slice. Tak logic la weh. Kalau diaorang ni buat dekat 20-30 orang customers mcm mana?? #gotscammed

♬ original sound – Shafique Sharif – Shafique Sharif

Menurut para peniaga lain, berat daging sebelum dan selepas dipotong berbeza disebabkan bahagian daging yang dipotong menggunakan mesin menjadi ‘habuk halus’.

Sebagai contoh mudah, netizen memberikan gambaran seperti mana pokok ditebang menggunakan mesin pemotong pokok (chainsaw). ‘Habuk halus’ daging itu diumpamakan ‘habuk pokok’ yang terjadi selepas pokok ditebang.

Oleh sebab itulah berat berkurangan bergantung pada saiz daging tersebut. Semakin besar saiz daging dipotong, semakin banyak ‘habuk halus’, semakin banyaklah jumlah berat yang akan ‘hilang’.

Tambah peniaga-peniaga lagi, jika tidak mahu berat daging berkurangan sebelum pembeli keluar dari kedai, maka tidak perlulah meminta pekerja kedai memotong daging tersebut dan pelanggan bolehlah memotong sendiri daging frozen itu di rumah.


Pelik Dan Rasa Keliru, Ini Ulasan Jujur Kami Bila Cuba ‘Spicy Mi Boba’

Kalau tak pelik bukan Tealive lah namanya, bukan? Kini Tealive tampil berkolaborasi dengan Mamee! hadir dengan Spicy Mi Boba yang pasti buat ramai orang pelik.

Mesti ramai tertanya-tanya bagaimana rasa Spicy Mi Boba ini, bukan? Oleh itu, kami telah mencuba Spicy Mi Boba ini dan ini pandangan jujur kami. Pada suapan pertama, Spicy Mi Boba ini berjaya ‘kick’ deria rasa kami dan buat kami rasa keliru.

Rasa pedas dan berlemak dalam satu masa yang sama cukup memeranjatkan kami. Umpama anda buat oat letak sambal dalam satu hidangan, itulah rasa yang kami dapat gambarkan.

Boleh dinikmati secara panas dan sejuk, Spicy Mi Boba ini cipta kelainan kerana ia bukan sekadar mi segera tetapi dihidang bersama boba. Rasa boba yang kenyal dan manis dipadankan dengan mi segera masih boleh diterima tetapi mungkin tidak akan ‘repeat’. Cukup sekadar mahu mencuba!

Buat anda yang rasa ingin mencuba kelainan Spicy Mi Boba ini, anda boleh dapatkan di kesemua cawangan Tealive bermula hari ini. Harganya hanya RM5.90 sahaja.

Sementara itu, kami kongsikan beberapa artikel ‘review’ makanan pada pautan di bawah ini.

McDonald’s Malaysia Perkenalkan 3 Siri Minuman Boba Baharu Pasti Buat Anda Terliur

Pedas Sangatkah Mi Kering Hitam Daebak ‘Ghost Pepper’ Ini?

Pedas Sangatkah ‘Ayam Goreng Extra Spicy 3X’ McDonald’s Ini?


Pelik Kereta Berbau Busuk, Rupanya Bangkai Ular Sawa Tersangkut Di Bahagian Enjin

Bahagian bonet enjin merupakan salah satu tempat yang sangat jarang dibuka oleh pemilik kenderaan. Tetapi pada bahagian tersebutlah yang sering memberikan ‘kejutan’ kepada pemandu kereta.

Baru-baru ini seorang pemilik kereta Proton Iriz telah berkongsi melalui Twitter pengalamannya memandu ‘bersama-sama’ bangkai seekor ular sawa sepanjang 3.6 meter.

Tunggu bantuan sampai. Dari sini pun dah boleh bau bangkai. Lalat pun dah start hurung balik. 🥺 pic.twitter.com/hwqkEAbGXH

Sewaktu pulang dari kerja, Adila ada terhidu bau bangkai secara tiba-tiba. Semasa dia memberhentikan kereta untuk mengisi angin tayar, Adila terperasan ada darah menitik jatuh dari kereta. Lebih pelik lagi apabila dia dapati tiada kesan langgar pada bahagian hadapan keretanya.

Adila mengambil keputusan untuk menunggu bantuan daripada rakan sekerjanya. Menurutnya, walaupun dia berdiri beberapa meter jauh dari kereta, dia masih terhidu bau bangkai dan kelihatan lalat mula menghurungi tempat darah menitis.

UPDATE 2.0: Ular melilit dalam tu. Gambar depa dah ambik banyak, tapi aku masih tak berani nak tengok. Nanti dah setel, baru aku tengok dan update. 😞 pic.twitter.com/9NtcNhyiaA

Setelah rakan sekerja Adila sampai ke tempat kejadian, mereka dapati ada bangkai seekor ular sawa sebesar lengan lelaki dewasa tersepit dalam ruangan enjin kereta terbabit. Kereta tersebut telah dipandu ke rumah rakan sekerjanya untuk mengeluarkan bangkai tersebut.

Kerja-kerja untuk mengeluarkan bangkai ular sawa itu agak sukar kerana saiznya yang besar dan ia telah melilit pada bahagian dashboard kereta. Setelah tiga jam, barulah bangkai ular sawa yang bersaiz lengan lelaki dewasa dan panjang lebih tiga meter berjaya dikeluarkan.

TW: Masih sangkut. Ni tak sampai separuh badan lagi. 😟 pic.twitter.com/31KqRPPvSR

TW: Suku badan masih tersepit. Sebab gemuk, tak boleh nak tarik keluar. pic.twitter.com/ec9lje2CcT

Menurut Adila, dia sendiri tidak pasti dari mana bangkai ular sawa tersebut datang kerana tempat tinggal Adila dan tempat kerjanya tidak mempunyai kawasan hutan di sekitarnya.

Semoga pengalaman yang dikongsikan ini dapat membuat anda lebih berhati-hati dan sekali-sekala buka memeriksa bahagian bonet enjin hadapan kerana kadang-kadang ada ‘penghuni’ tidak diundang.

Baca lagi artikel-artikel terbaru yang kami kongsikan pada minggu ini melalui pautan di bawah.

Lalu Lintas Terlalu Sesak Di Vietnam, Auto-Pilot Tesla ‘Give Up’ Dan Minta Pemandu Kawal Semula Kereta

‘Air Kotor Dan Menyedihkan’- Lelaki Ini Kecewa Lihat Keadaan Zoo Negara Tidak Diselenggara

Produksi Drama Rosakkan Khazanah Negara, Perak Bakal Ambil Tindakan Tegas Dan Tuntut Ganti Rugi


Pelik Tapi Benar, Gadis Ini Jual Pakaian Dalam Dan Stoking Tidak Dibasuh Miliknya Di Shopee

Barangan terpakai memiliki peminatnya tersendiri dan ada juga yang menjual barangan mereka untuk mendapatkan wang segera. Akan tetapi, seorang gadis Malaysia mengambil pendekatan berbeza dengan menjual pakaian dalam dan juga stoking terpakai miliknya di Shopee.

Apa yang mengejutkan, pakaian dalam dan stoking yang dijual tidak dibersihkan dan masih terlekat ‘haruman peluh asli’ pada barangan yang dijual. Menerusi laporan, penjual itu menjual mengikut permintaan pembeli dan tidak memberikan maklumat lebih ‘details’.

Menerusi penerangan di item itu, penjual mengatakan bahawa seluar dalam dan stoking yang dijual itu telah digunakan semasa senaman gim. Malah, penjual turut mengatakan bahawa dia seorang pelajar kolej perempuan berusia 18 tahun dan hanya menerima pra-tempahan.

Menerusi tinjauan kami, barangan berupa seluar dalam sudah habis terjual tetapi untuk stoking masih ada dan pembeli perlu membuat tempahan terlebih dahulu. Harga barangan ini dijual sehingga mencecah RM120 dan ada review pembeli yang mengatakan berpuas hati dengan produk diterima.


Pelik Tapi Unik, Aiskrim Indomie Goreng Ini Cetus Fenomena Di Indonesia

Jika di Malaysia kita sudah rasa aiskrim nasi lemak itu pelik, anda belum tahu akan kewujudan aiskrim Indomie Goreng. Betul, anda tidak salah lihat kerana aiskrim perisa Indomie Goreng wujud dan ‘hit’ di Indonesia.

Kelainan aiskrim yang menggunakan perisa Indomie Goreng diperkenalkan oleh Holi Ice Cream. Difahamkan, penghasilan aiskrim itu disebabkan rakyat Indonesia suka makan Indomie Goreng dan kebiasaannya akan nikmati aiskrim buatan sendiri selepas itu.

A post shared by 𝐇𝐨𝐥𝐢 𝐇𝐚𝐧𝐝𝐜𝐫𝐚𝐟𝐭𝐞𝐝 𝐈𝐜𝐞 𝐂𝐫𝐞𝐚𝐦 (@holi.icecream)

Maka tercetuslah idea untuk menghasilkan aiskrim perisa Indomie Goreng lengkap dengan bawang goreng untuk mencetuskan rasa mi segera itu. Harga untuk sebekas aiskrim ialah RP45,000 (~RM13) sahaja.

Jika aiskrim Indomie Goreng ini dipasarkan di Malaysia, adakah anda mahu mencubanya?

Kami kongsikan beberapa menu menarik yang anda boleh cuba sekarang sementara stok masih ada. Klik pada pautan di bawah.

Burger King Perkenalkan Menu ‘Mozarella King’ Khas Buat Penggemar Keju Mulai Hari Ini

Kami Cuba KFC Crunchy Tandoori Baharu Dan Ini Pandangan Kami

FamilyMart Perkenalkan Menu ‘Chocolate Lava Cheese Croissant’ Mulai Hari Ini


Pelik Tetapi Kelakar, Netizen Nobatkan Rakaman Kemalangan Kecil Ini Sebagai ‘Video Of The Year’

Baru-baru tular satu rakaman video pendek di mana terdapat kemalangan kecil melibatkan dua buah kenderaan yang menyebabkan ramai warganet berasa geli hati.

Dalam video pendek berdurasi hampir 40 saat itu, kelihatan dua buah kereta berwarna merah telah melanggar antara satu sama lain semasa kedua-kedua pemandu cuba keluar daripada parkir kereta.

Sejurus perlanggaran kecil itu berlaku, pemandu dan penumpang kedua-dua buah kenderaan terbabit keluar untuk melihat keadaan bahagian belakang kereta masing-masing.

Yang mencuri tumpuan ramai apabila melihat kedua-dua kereta Honda City dan Proton Saga itu berwarna merah dan dipandu pula oleh wanita.

Dengan tagline ‘Wanita Tidak Pernah Salah’, membuatkan orang ramai berseloroh menyatakan kedua-dua pemandu langsung tidak bersalah dalam kemalangan kecil ini.

Netizen turut highlight sebuah Perodua Myvi selamat daripada tersepit semasa lalu di antara kedua-dua kenderaan terbabit sebelum kemalangan kecil itu berlaku.

Setakat artikel ini ditulis, video asal yang tular itu telah mendapat hampir 4,000 kali perkongsian dan ribuan komen daripada warganet.

Dalam banyak-banyak rakaman video dashcam yang pernah dikongsikan oleh orang ramai, rasanya ini merupakan kejadian kemalangan kecil yang paling unik dan mencuit hati sekali — jantina pemandu, warna kereta, posisi parkir, masa keluar dari tempat kereta adalah sama.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sudah mula menjadi trend, penjual kereta mula berkongsi ‘gambar bergegar’ untuk

Dilihat Lebih Efektif, ‘Gambar Bergegar’ Kini Jadi Trend Untuk Jual Kereta

Tidak Sabar Ke Restoran Nasi Kandar, Kereta Berhenti Mengejut Untuk Beri Laluan Kepada Lelaki Ini

Lambat Sentuh Kad Touch ‘n Go, Pemandu Kereta Kena Marah Dengan Penunggang Motosikal


Pelipat Motorola Razr Rosak Selepas Diuji 27,000 Kali

Mula dilancarkan pada bulan November lalu, kehadiran Motorola sememangnya dinantikan ramai selepas model yang sepi lebih sedekad membuat kemunculan semula iaitu Motorola Razr.

Melalui model terbaru ini, Motorola telah menampilkan spesifikasi terkini namun masih masih mengekalkan rekaan klasik pada yang sudah menjadi identiti model ini.

Hadir dengan skrin penuh apabila dibuka, pastinya orang ramai tertanya-tanya mengenai ketahanan model ini apatah lagi mengetahui harganya yang mencecah $1,499 (~RM6,208).

Terbaharu, sebuah ujian telah dijalankan oleh pihak CNET dengan menggunakan mesin bagi membuka dan menutup Motorola Razr. Ujian yang disangka Motorola Razr mampu beroperasi dengan lancar selepas 100,000 lipatan seperti Samsung Galaxy Fold ternyata gagal apabila model ini mengalami masalah pada lipatan ke 27,000.

Ujian ini turut mendapat pihak Motorola selepas orang ramai skeptikal untuk mendapatkannya berdasarkan ketahanan yang ditawarkan. Pihak Motorola seterusnya mendakwa ujian yang dilakukan tidak seperti orang kebiasaan menggunakan telefon boleh lipat sekaligus menjadi punca model tersebut rosak.

Difahamkan pihak Motorola sendiri juga turut menjalankan ujian lipatan yang panjang sebelum mengesahkan model ini sedia untuk dijual buat para pengguna.

Ketahui juga lima jenama telefon pintar dengan perubahan terbesar sepanjang sedekad ini menampilkan beberapa jenama popular.

5 Jenama Telefon Pintar Dengan Perubahan Terbesar Sepanjang Sedekad Ini

Kehadiran Semula Motorola Razr Generasi Terbaru Buatkan Orang Ramai Teruja


Pelitup Muka Berkualiti Tinggi Callie Kini Di Skrin Elit 3D Pavilion

Pelbagai kajian yang menyentuh kesan positif pelitup muka oleh pakar bagi menunjukkan kepentingan pelitup muka dalam menangani wabak COVID-19.

Disebabkan itu, jenama Callie tampil menjawab setiap persoalan pengguna dengan menghasilkan pelitup muka berkualiti tinggi.

Iklan pelitup muka terkemuka, Callie kini telah dipaparkan menerusi skrin 3D Pavilion Mall, Bukit Bintang yang sering menjadi tumpuan orang ramai.

Paparan iklan itu bukan sahaja memberi perspektif gaya, malah peringatan kepada masyarakat umum untuk sentiasa memakai pelitup muka.

Selain itu, buat julung kalinya anda berpeluang untuk berkunjung ke Callie Lab Pop-up 2022 yang bertempat di Level-G, @ The Starhill bermula 18 April sehingga 1 May 2022.

Bermula dari jam 10 pagi hingga 10 malam, pengguna akan didedahkan dengan material berkualiti tinggi yang digunakan dalam setiap produk keluaran Callie.

Selain mendedahkan anda dengan teknologi dan inovasi yang digunakan oleh Callie, anda juga berpeluang untuk mencipta kotak bagi pelitup muka di salah sebuah stesen Callie Lab Pop-up.

Kunjungi Callie Lab Pop-up di Level-G, @ The Starhill untuk tawaran istimewa dan menarik bagi produk keluaran Callie.

Jika anda mahu memenangi pelbagai hadiah dan mahu wajah anda dipaparkan di The Starhill, rebut peluang dengan menyertai pertandingan #SerasiBersamaCallie.

Empat langkah cabaran #SerasiBersamaCallie:
1. Muatnaik video Reels di Instagram
2. Tag @Callie.Mask
3. Hashtag #SerasiBersamaCallie
4. Tag tiga rakan anda untuk lakukan cabaran ini.

Hadiah yang bakal anda menangi antaranya adalah lawatan eksklusif di Callie Lab Pop-up, barangan Callie dan menjadi wajah di The Starhill. Penyertaan ini bermula dari 1 April hingga 16 April 2022.

Untuk maklumat lanjut, sila berkunjung ke laman web CallieMask.Co atau terus ke laman Instagram dan Facebook pelitup muka jenama Callie.

Callie tampil dengan rangkaian premium pelitup muka 4 lapis yang direka dengan bijak untuk digunakan secara maksimum dalam jangka masa panjang.

Setiap empat lapisan pelitup muka jenama Callie, ia berfungsi dalam memastikan perlindungan mutlak sambil mengekalkan tahap keselesaan yang tinggi untuk mereka yang menggunakannya.

Dari sudut teknikal, pelitup muka Callie memberikan kecekapan penapisan sehingga 99 peratus terhadap zarah mikro dan sub-mikron, bakteria dan virus, dengan keupayaan hidrofobik yang tinggi untuk melindungi daripada cecair bio dan titisan.

Selain itu, pelitup muka Callie yang berkualiti tinggi ini direka dengan mengambil ilham daripada gaya dari industri fesyen yang membolehkan pengguna mengayakannya untuk apa jua acara.

Untuk rekod, Callie telah pun diperakui kualitinya setelah diluluskan pensijilan barangan dengan SIRIM di bawah nombor pendaftaran BS EN 14683 : 2019.


Pelitup Muka Tidak Lagi Wajib Di Dalam Hospital Dan Pengangkutan Awam Mulai 5 Julai Ini

Menteri Kesihatan, Dr Zaliha Mustafa mengumumkan pemakaian pelitup muka yang sebelum ini diwajibkan di fasiliti kesihatan seperti hospital dan klinik serta perkhidmatan pengangkutan tidak lagi wajib berkuatkuasa 5 Julai depan.

Bagaimanapun peraturan pemakaian pelitup muka dikekalkan dan wajib bagi pesakit positif COVID-19 serta kakitangan kesihatan ketika berurusan dengan pesakit.

Ini merupakan sebahagian kelonggaran garis panduan COVID-19 yang diumumkan hari ini selepas pembentangan dalam mesyuarat Jemaah Menteri semalam.

Berkuat kuasa 5 Julai 2023, prosedur operasi standard (SOP) bagi pemakaian pelitup muka dan pengasingan kes yang disahkan COVID-19 telah disemak semula dan dikemas kini oleh @KKMPutrajaya.#DrZ #MalaysiaMADANI pic.twitter.com/m26uHIIJEa

— Dr Zaliha Mustafa (@DrZalihaMustafa) June 29, 2023

Dalam pada itu, Dr Zaliha juga mengumumkan tempoh pengasingan kes COVID-19 pula dipendekkan dari tujuh kepada lima hari dari onset gejala pertama, berkuat kuasa pada tarikh yang sama.

Bagi cadangan negara beralih ke fasa endemik COVID-19, kata Dr Zaliha, jika cadangan tersebut mendapat kelulusan, akan ada prosedur operasi standard (SOP) baharu.


Pelombong Kriptowang Muflis Disebabkan Kejatuhan Nilai Bitcoin

Tidak dinafikan terdapat banyak syarikat serta individu yang mewujudkan kilang kecil dalam usaha untuk menjadi jutawan Bitcoin sejak akhir-akhir ini. Malah, nilai Bitcoin yang merupakan kriptowang dengan nilai tertinggi antara yang membuatkan orang ramai berlumba-lumba untuk mendapatkannya.

Nampaknya kejatuhan nilai Bitcoin yang sangat teruk baru-baru ini telah membawa khabar kurang baik buat pemain kriptowang. Ini kerana beberapa kilang melombong Bitcoin terpaksa ditutup kerana nilai Bitcoin tidak dalam prestasi yang memberangsangkan.

Menurut laporan Independent, Giga Watt dari Amerika Syarikat merupakan mangsa kejatuhan harga Bitcoin, dimana terpaksa mengistiharkan muflis berikutan gagal membayar hutang sebanyak $7.0 juta (RM29.35 juta).

Laporan tersebut dibuat ketika Nilai Bitcoin jatuh menjunam kepada $4,030 (RM16,899.81). Kejatuhan nilai Bitcoin menyebabkan syarikat-syarikat melombong tidak berkemampuan membayar sewa dan bil kuasa yang diperlukan untuk menggerakkan kesemua pelombong-pelombong kriptowang.

Kebanyakkan syarikat-syarikat yang terjejas berasal dari China dimana kos penggunaan tenaga elektrik walaupun antara paling rendah di dunia tetap terkesan dengan kejatuhan nilai Bitcoin ini. Jika anda masih mempunyai niat untuk melabur dalam Bitcoin, sekarang mungkin bukan masa yang terbaik untuk berbuat demikian.


‘Ada Tok Wan Badan Berbulu Bawa Kereta’ – Budak 6 Tahun Kongsi Pengalaman Mistik Semasa Kejadian

Pada hari semalam tular kisah seorang kanak-kanak berusia 6 tahun memandu sebuah Toyota Vios bersama adiknya berusia 3 tahun pergi ke kedai untuk membeli mainan.

Namun kisah itu tidak terhenti begitu sahaja. Kini tular pula kisah misteri mengenai kejadian itu di kalangan netizen.

Ketika ditahan polis,  kanak-kanak itu menceritakan kisah sebenar yang dikaitkan dengan mistik, bagaimana ‘dia’ boleh membawa kereta semasa malam kejadian.

Menurut budak lelaki itu, bukan dia yang bawa kereta pada ketika itu. Ada beberapa lelaki lain di dalam kereta itu yang terdiri daripada ‘Tok Wan’, ‘Pak Lang’ dan ‘Pak Cik’.

‘Tok Wan’ itu mempunyai badan berbulu serta panas, budak lelaki 6 tahun itu duduk di atas pangku riba ‘Tok Wan’ semasa kereta itu bergerak.

Apa yang diberitahu oleh kanak-kanak itu bukan sahaja membuatkan pihak polis ‘pening kepala’, orang dewasa yang lain pun turut ragu-ragu setelah mendengarkan kisah tersebut.

Dalam rakaman audio lain pula seorang lelaki meluahkan rasa pelik, memang tidak logik bagaimana seorang kanak-kanak mampu menurunkan handbrake yang berat, serta ubah kereta untuk keluar dari parkir.

Dalam screenshot yang tular itu, pihak polis dipercayai pergi ke rumah keluarga kanak-kanak itu dan mereka pun pelik bagaimana Toyota Vios yang berada di tengah-tengah antara dua kereta lain, boleh keluar daripada kawasan parkir — lebih-lebih lagi dipandu oleh seorang kanak-kanak?

Kisah itu masih terus menjadi misteri yang tidak boleh dirungkai dengan akal. Bagaimanapun ahli keluarga itu mengucapkan rasa syukur kerana kedua kanak-kanak itu tidak mengalami sebarang kecederaan teruk semasa kejadian berlaku.

Polis Tolak Dakwaan Ada Unsur Mistik, Bukan ‘Tok Wan’ Yang Pandu Kereta

Kemas kini: Pihak polis Langkawi semalam telah menolak dakwaan wujudnya unsur mistik dalam kes ini. Baca di sini.


Peluang Belajar Dengan Yang Pakar, Pemain Industri Digital Malaysia Bakal Berhimpun Di ‘d Conference & d Awards 2023’

Industri digital kini sedang bersiap sedia untuk d Conference and d Awards 2023, yang bakal berlangsung pada 22 dan 23 Jun di Nexus, Bangsar South, yang mana komuniti akan menterjemahkan kemunculan trend digital dan membentuk masa depan ekonomi digital bersama.

Malaysian Digital Association (MDA) selaku penganjur sudah merangka sebuah program yang cukup padat untuk d Conference yang berlangsung selama satu setengah hari, di mana pakar-pakar industri akan dibawa untuk berkongsi pandangan mereka mengenai pemasaran digital, teknologi dan data.

“Objektif persidangan ini adalah untuk mengumpulkan individu terbaik daripada semua subset digital ekonomi dalam usaha untuk meneroka dan mengembangkan lagi kemahiran mereka untuk memacu e-ekonomi Malaysia ke tahap yang lebih baik,” kata Eileen Ooi, Presiden MDA.

“Bukan itu sahaja d Conference boleh dituntut dari HRD Corp, menjadikannya satu peluang terbaik untuk para pemain industri membina rangkaian, bertukar idea dan saling belajar antara satu sama lain,” tambahnya lagi.

A post shared by Malaysian Digital Association (@malaysiandigitalassociation)

Menteri Komunikasi dan Digital, Fahmi Fadzil akan turut bersama memeriahkan upacara perasmian d Conference pada 22 Jun dan memberikan ucapan pembukaan, diikuti ucapan oleh Ketua Pegawai Eksekutif Malaysia Digital Economy Corporation (MDEC), Ts. Mahadhir Aziz.

d Conference menampilkan barisan kukuh yang terdiri daripada 20 orang penceramah dalam lebih 18 sesi. Ketua Asia Tenggara BytePlus, Kenny Tan adalah antara penceramah yang akan berkongsi pandangan mengenai Next-Level Customer Engagement Beyond the Screen sementara Ketua Annalect OMG Malaysia, Daler Kendzhaev akan membentangkan tentang Digital Outlook untuk tahun 2023 dan 2024.

Antara topik menarik lain di d Conference termasuklah —

1. Driving Growth Through Digital Knowledge

Dibentangkan oleh Pemangku Ketua Operasi TalentCorp Group’s Mynext Operations, Dr Madhavan Balan Nair, serta Managing and Activating Customer Data in an Omnichannel World, yang akan diterangkan oleh Pengasas Bersama dan Ketua Pegawai Eksekutif Antsomi, Serm Teck Choon.

2. Cookieless World – Are Publishers Stepping Up with Their Identity Strategy

Menampilkan Ketua Pegawai Operasi REV Media Group, Nicholas Sagau, Ketua Pegawai Operasi Kumpulan (Kandungan dan Strategi) Media Chinese International Limited, Tan Lee Chin, Ketua Pegawai Strategi & Perancangan Astro Media Solutions, Kristine Ong, dan Ketua Pegawai Eksekutif Nu Ideaktiv Sdn Bhd, Syamil Fahim Mohamed Fahim. Sesi ini akan dikendalikan oleh Serm.

3. Digital Ecosystem – Long-Term Brand Value

Pengarah Pembangunan Perniagaan MGID, Norshiha Tahir selaku moderator dan barisan panel terdiri daripada Ketua Agensi mSIX, Sai Phaik Cheng, Ketua Pegawai Eksekutif Astro Radio, Kenny Ong dan Ketua Pegawai Eksekutif Grey Singapore & Malaysia, Irene Wong.

4. How are We Addressing Digital Advertising Fraud

Ketua Strategi Biddable Dentsu Malaysia Prabhat Taneja, Ketua Prestasi Omnicom Media Group, Winnie Pang, Pengarah Keterlibatan Xaxis Reeve Liew dan Ketua Pegawai Digital Mediabrands, Cindy Eliza Vaz akan bergabung dalam perbincangan panel itu, yang akan dikendalikan oleh Ketua Pegawai Pemasaran Jualan Astro, Tai Kam Leong.

Pada petang 23 Jun 2023, d Awards akan memberikan penghargaan kepada kempen digital terbaik dan menyaksikan kelahiran Digital Person of The Year dan Rising Star. Sebuah mahkota – Grand Prix – akan dianugerahkan kepada pemenang markah tertinggi daripada semua kategori kempen, sementara agensi atau pembekal perkhidmatan digital dengan mata terkumpul tertinggi daripada semua anugerah yang diterima bakal dinobatkan sebagai Digital Impact of the Year.

d Conference dan d Awards 2023 dijayakan oleh penaja platinum BytePlus dan penaja utama Media Prima OMNiA. Rakan strategik acara terdiri daripada Malaysia Digital Economy Corporation (MDEC), 4As, Malaysian Advertisers Association (MAA), Internet Alliance Malaysia dan Persatuan Industri Komputer Dan Multimedia Malaysia (PIKOM).

Harga jualan tiket bagi d Conference adalah RM2,000 bagi setiap peserta (HRD Corp boleh dituntut), sementara meja-meja untuk pembentangan d Awards dan malam gala berharga RM3,500 bagi setiap meja yang memuatkan seramai 10 orang.

Orang ramai jangan lepaskan peluangkan keemasan ini untuk tahu sendiri masa depan industri digital negara melalui pakar-pakar yang hadir pada kedua-dua acara berkenaan.

Anda boleh mendaftar minat melalui https://d-conference.com.my/ atau https://www.d-awards.com.my/.


Peluang Beli Saham Ferrari Selepas Pemilik Fiat Chrysler Mahu Jual 9% Pegangan

Syarikat induk Ferrari, Fiat Chrysler Automobiles (FCA) NV dijangkakan membuka tawaran awam untuk sahamnya dengan kemungkinan harga di antara US$48 dan US$52 per syer apabila pemilik Fiat Chrysler Automobiles NV mahu menjual 9 peratus pegangan yang bersamaan 17.2juta syer.

Nilai syarikat akan naik di antara US$9.1 billion dan US$9.8 billion. Penjualan ini penting bagi meningkatkan dana kewangan untuk membayar hutang-hutang syarikat. Disamping itu, ia akan digunakan untuk membantu kewangan program pelaburan global terutama pemfokusan ke atas jenama Jeep, Alfa Romeo, dan Maserati.

Pegangan FCA di dalam Ferrari akan berkurangan kepada 80% selepas IPO. Baki 80% ini akan diberikan kepada pemegang-pemegang saham. Apabila ini berlaku, Ferrari akan berpisah sepenuhnya daripada FCA. Tindakan ini akan menambahbaik imej Ferrari tanpa dibayangi FCA.

Ini berikutan berlakunya perbezaan pendapat dan pertikaian antara Ketua Pegawai Eksekutif Fiat, Sergio Marchionne, dan ketua Ferrari, Luca Cordero di Montezemolo berkenaan peningkatan jualan unit Ferrari untuk meningkatkan keuntungannya.

Bagi Montezemolo, peningkatan jualan kereta Ferrari akan menyebabkan pengurangan nilai eksklusif dan sekaligus kegagalan akan menyebabkan masa depan dan imej jenama Ferrari tercemar.

Selain itu, syarikat Fiat menimbangkan kemungkinan penyatuan dengan General Motor Company (GMC) sebagai satu cara untuk mencapai kestabilan dan menambahbaik nilai keuntungan. Tapi pihak GMC pula menyatakan tidak mahu menandatangani perjanjian penggabungan tersebut kerana penyertaan Fiat akan mencemarkan reputasi GMC.

Selepas penjualan saham Ferrari oleh pemilik FMC, dijangkakan Pengerusi Piero Ferrari iaitu anak kepada pengasas Enzo Ferrari akan mendapat pembayaran tunai sebanyak Euro 280juta. Piero Ferrari juga akan mengekalkan 10 peratus pegangan selepas pengasingan Ferrari daripada FMC.

Penstrukturan Ferrari akan mengadaptasi strategi yang telah dilakukan oleh FMC dan pembuat traktor CNH Industrial NV. Ia juga akan memasukkan penetapan pemilikan-kesetiaan di mana akan membantu keluarga Agnelli yang merupakan pemegang saham domian FMC untuk terus mempunyai kawalan ke atas undian tentang perihal Ferrari di masa depan.

LIKE dan FOLLOW Vocket di Facebook serta Instagram


Peluang Dapat ROI Berganda, Ini Apa Yang Anda Perlu Tahu Tentang OHSEM ADS 2022

Sebelum ini, beberapa kisah kejayaan usahawan SME berjaya meningkatkan hasil jualan mereka selepas menggunakan bantuan pengiklanan di Rev Ad Manager pernah kami kongsikan.

Terbaharu, Dattel Asia Group (Dattel) bersama REV Media Group (RMG) membuat susulan dari kolaborasi strategik mereka dengan menganjurkan OHSEM ADS 2022 iaitu acara khas untuk para usahawan SME.

Untuk pengetahuan anda, OHSEM ADS 2022 akan dianjurkan pada 3 November 2022 bertempat di Mines 2, Seri Kembangan dan para usahawan SME akan mendapat penerangan berkaitan kelebihan pengiklanan melalui Rangkaian Media REV dengan menggunakan kuasa data perilaku pengguna.

Kebanyakan pengusaha SME yang pernah ditemui mengakui populariti laman web seperti Vocket, The New Straits Times dan SAYS tetapi kurang sedar bahawa laman-laman web popular ini adalah sebahagian daripada Rangkaian Media REV yang berjaya menarik jumlah pengunjung atas talian tertinggi di Malaysia.

Menurut laporan Comscore, Rangkaian Media REV dikunjungi seramai 15.8 juta individu setiap bulan, iaitu lebih ramai berbanding pengguna bulanan Facebook ataupun Google di Malaysia.

Walaupun panduan amalan terbaik pemasaran digital menyarankan penggunaan berintegrasi media sosial, pengoptimuman enjin carian, iklan Google, dan Penerbit Kandungan Premium, namun hakikatnya kebanyak SME hanya mampu menggunakan media sosial sahaja bagi kegunaan pemasaran disebabkan oleh titik masuk harga yang rendah.

Dari perbincangan dengan usahawan SME, mereka menyatakan tiga sebab utama mengapa rangkaian penerbitan kandungan premium seperti REV tidak digunakan dalam strategi pemasaran mereka:

1. Tanggapan rangkaian penerbit kandungan premium terlalu mahal dan di luar kemampuan mereka.

2. Keberkesanan rangkaian kandungan premium kurang jelas, walaupun selalu digunakan oleh jenama-jenama besar.

3. Tidak tahu bagaimana untuk berhubung dan mendapatkan maklumat lanjut sekiranya berminat OHSEM ADS 2022 akan menangani ketiga-tiga isu ini melalui perkongsian tentang kelebihan dan nilai tambah yang diperolehi usahawan SME melalui rangkaian penerbitan kandungan premium seperti REV.

Kolaborasi pertama di antara RMG dan Dattel telah dilancarkan pada Mac 2022 iaitu REV Ad Manager, suatu platform pengiklanan layan diri menggunakan AI. Platform ini memanfaatkan pendekatan inovatif dalam pengiklanan dengan menggunakan data tabiat pengguna bagi menyarankan laman web REV yang terbaik untuk mendapatkan audiens pilihan SME.

Kini REV Ad Manager telah diakses oleh lebih dari 100 jenama termasuk SME dan juga jenama besar dalam sektor peruncitan, fesyen, dan kesihatan. Melalui OHSEM ADS 2022, RMG dan Dattel berhasrat bagi memberikan peluang kepada semua SME yang hadir untuk menggunakan REV Ad Manager.

Usahawan SME yang hadir ke OHSEM ADS 2022 boleh mempertingkatkan keupayaan pemasaran dan pengiklanan mereka melalui REV Ad Manager dengan menghasilkan persona pengguna berdasarkan data tabiat pengguna.

Ianya termasuk pembahagian segmen pengguna mengikut 30 Arketaip Perilaku (Behaviour Archetypes) dan 12 Sifat Nilai Pengguna (Consumer Value Traits).

Platform ini boleh menghasilkan sebanyak 103,000 persona pengguna yang berlainan, meliputi 174 kategori produk dan perkhidmatan. Mereka yang hadir juga akan berpeluang untuk membuat tempahan iklan kadar OHSEM yang hanya ditawarkan di lokasi.

Kadar pengiklanan ini direka khas untuk usahawan SME dan membolehkan mereka menguji sendiri keberkesanan rangkaian penerbitan kandungan premium. Usaha ini pada asasnya memberi pilihan kepada SME untuk menarik audiens yang diinginkan pada kadar mampu milik.

OHSEM ADS 2022 turut disokong oleh Rakan Strategik Easystore dan unifi Business Club, Rakan Pembiayaan Myisco serta Dreamtalents Media selaku Agensi Digital Rasmi dan dijangka menarik sehingga 3,000 usahawan dan ahli pemasaran di kalangan komuniti SME Malaysia yang mahu memaksimumkan pulangan dari pelaburan pengiklanan (ROI) mereka.

Bagi para usahawan SME yang berminat untuk hadir ke OHSEM ADS 2022 dan menuntut akaun REV Ad Manager boleh mendaftar di laman web ini.


Peluang Untuk Anda Menangi Adidas NMD ‘Pitch Black’ Edisi Khas

Adidas secara diam mengeluarkan model Adidas NMD ‘Pitch Black’ ini sebanyak 500 pasang secara percuma. Ianya akan diberikan kepada friends and family; kepada duta Adidas dan individu ternama yang menaikkan nama Adidas di seluruh dunia.

Adidas menghasilkan set edisi khas friends and family NMD ‘Pitch Black’ ini di mana dalamnya terdapat kasut bersama botol air, beg travel jenama Porter dan kesemua aksesori dalam gambar diletak dalam luggage bag RIMOWA 45L. Semuanya dengan warna all black.

Adidas bermurah hati untuk menghadiahkan 100 pasang kasut daripada 500 pasang ini kepada anda! Bagaimana untuk dapat set ini? Sangat mudah dan anda hanya perlu ikut langkah-langkah di bawah :

Kalau anda nak cuba nasib, bolehlah cuba peraduan ini. Buat masa sekarang tidak pasti sama ada anda akan dapat kasut sahaja atau sekali dengan set ini jika anda terpilih. Sempat lagi kalau anda nak buka akaun Snapchat untuk memasuki peraduan ini. Kalau tak pecahkan ruyung,manakan dapat sagunya. Selamat berjaya!


Peluang Menangi Ekstra Duit Raya, Raikan Rezeki Aidilfitri Penuh Bermakna Bersama LBS

Pejam celik pejam celik, tidak lama lagi kita bakal menyambut Aidilfitri, terasa cepat benar masa berlalu.

Sudah pastinya setiap isi rumah telah mula sibuk membeli bahan membuat kuih dan biskut raya selain mengemas dan menghias rumah masing-masing.

Oleh itu, sempena Aidilfitri yang bakal menjelma, pemaju perbandaran terkemuka, LBS Bina Group Berhad (LBS) terus menawarkan peluang pemilikan rumah menarik melalui kempen terbaharu mereka, ‘Rezeki Ekstra Dikongsi Kembali’.

Melalui kempen ini, selain anda akan mendapat duit raya ekstra pada setiap pembelian rumah LBS, anda juga berpeluang untuk memenangi hadiah cabutan bertuah bernilai RM1.5 juta tau!

Tidak cukup dengan itu, LBS turut memberikan ‘Extraaaa Deals’ seperti ‘extra’ duit raya, hadiah istimewa dan pelbagai tawaran yang menarik dengan setiap pembelian rumah idaman LBS.

Antara hadiah istimewa tersebut termasuk Perodua Axia, Motosikal, Cinema Home Soundbar, Basikal Gunung, Televisyen 40”, perkakas elektrik dan banyak lagi.

Pembeli rumah LBS juga bakal menikmati Insentif Tambahan, Yuran Guaman Percuma, Ganjaran Kesetiaan, Skim Bayaran Flexi, Tiada Caj Pembatalan dan Pakej Kelengkapan Perabot (Tertakluk kepada terma dan syarat).

Do you think you can dance? Because we want to give you amazing prizes of OGAWA products worth more than RM 50,000 this Raya!✨ Dance to win with our Raya Ekstra TikTok Challenge! Now get ready in your baju Raya, open TikTok, click on the plus button to open camera and apply the “LBS Raya TikTok Challenge” effect. Follow our dance moves or watch the demo dance on the next video, and have fun! Invite your family or friends to dance with you too.👐👏🌈🔁🙌🌊🕺 Post your video (make sure your account is public) and in your caption answer: “Why do you want to win this dance challenge with LBS.” Don’t forget to tag @lbsbinagroup @OgawaMalaysia and include #RayaEkstraTikTokChallenge #LBSBinacontest The challenge ends on 31st May 2023. Terms and Conditions apply. #RayaEkstraTikTokChallenge #LBSBinaGroup #LBSBinaContest #LBSFabulousExtra #LBSRaya

♬ original sound – LBS Bina Group – LBS Bina Group

Untuk menyertai peraduan dan layak memenangi hadiah ini, peserta mesti: –

1. Mempunyai akaun TikTok sedia ada sebelum peraduan bermula dan jadikan tetapan privasi akaun anda sebagai umum;

2. Ikuti akaun media sosial @lbsbinagroup dan @ogawamalaysia di TikTok dan kekal ikuti sepanjang tempoh peraduan;

3. Rakam video yang menunjukkan anda menari mengikut gerak tarian dan audio tertentu melalui langkah di bawah: –
a) Klik butang ‘Record’
b) Klik butang ‘Add Effect’ dan pilih ‘Raya Ekstra TikTok Challenge’
c) Setelah kira detik pada filter muncul, ikuti gerakan tarian daripada video demo
d) Gunakan lagu audio yang dipilih untuk peraduan

4. Video paling kreatif dengan jawapan kepada soalan ‘Mengapa anda mahu memenangi cabaran tarian ini dengan LBS?’ berserta lengkap akan dipilih sebagai pemenang utama.

5. Jangan lupa tag @lbsbinagroup dan @ogawamalaysia dan sertakan hashtag #RayaEkstraTikTokChallenge #lbsbinacontest dalam kapsyen video anda.

Jangan lupa sertai kempen ‘Raya Ekstra TikTok Challenge’ bermula dari 1 April 2023 hingga 31 Mei 2023 ini.

Selain itu, terdapat pelbagai ganjaran hebat untuk anda! Nak tahu lebih lanjut, jom klik link http://raikanrezeki.lbs.com.my. Jangan lupa kongsikan berita baik ini dengan rakan dan keluarga anda.
Untuk maklumat lanjut mengenai kempen dan tawaran menarik lain, layari http://raikanrezeki.lbs.com.my atau klik di sini!


Peluang Tunaikan Haji Menggunakan Kuota UK Yang Ramai Pelajar Malaysia Tidak Tahu

Nota Editor: Perkongsian ini adalah daripada Zulhazmi Mokhti yang kini sedang melanjutkan pelajaran di UK. Sebagaimana yang diketahui umum, rakyat Malaysia yang mendaftar dengan Tabung Haji haji perlumenunggu giliran dalam tempoh yang lama sebelum dapat menunaikan rukun Islam yang ke 5 disebabkan ramai yang mendaftar.

Namun begitu tidak ramai yang tahu pelajar Malaysia yang melanjutkan pelajaran di UK boleh menunaikan haji dengan lebih cepat berbanding di sini.

Semoga perkongsian ini dapat membuka mata pelajar Malaysia di UK dan seterusnya merebut peluang keemasan ini.

Salam. Post ini ditujukan kepada rakan-rakan pelajar di UK, atau pun pelajar yang bakal datang. Mungkin relevant kepada sebilangan kecil sahaja tapi sekadar berkongsi pengalaman & untuk dipertimbangkan. Kita usaha, Allah yang tentukan.

Saya berpendapat menunaikan haji melalui Tabung Haji adalah cara terbaik bagi kita. Tetapi memandangkan waiting list yang panjang, saya highly recommend kepada yang mampu atau yang telah cukup simpanan Tabung Haji di Malaysia tapi belum dapat giliran, untuk consider menunaikan haji dari UK.

1. Haji dari UK insyaAllah boleh dibuat pada tahun yang sama kita daftar (e.g tahun ini) – tak perlu menunggu bertahun-tahun.

Tahun 2013 lepas saya & isteri mendaftar pada hari terakhir tempoh permohonan visa haji (i.e. hujung bulan Zulqaedah) dan masih boleh mendapat tempat, alhamdulillah dengan izin Allah.

2. Pada tahun ini, 2015 (dan juga tahun depan) musim haji ialah pada bulan September, iaitu sebelum semester bermula bagi kebanyakan universiti. Kebanyakan pelajar sedang bercuti musim panas.

3. Fleksibiliti dari segi tempoh berada di sana. Pakej haji dari local agent yang saya gunakan tahun lepas ialah £3500 untuk 3 minggu, termasuk bayaran dam.

Ada juga pakej selama 2 minggu tetapi kosnya sama. Adik saya mengambil pakej Manchester Hajj, juga £3500 utk 2 minggu termasuk bayaran dam & korban. Jarak hotel ke Masjidil Haram & Masjid Nabawi adalah sama, dalam 500m-800m.

4. Kalau kita sudah pulang ke Malaysia dan sudah tidak ada visa pelajar/dependent, kita tidak lagi dibenarkan pergi haji dari UK.

Hanya orang yang ada visa UK (pelajar/dependent/work visa) yang dibenarkan. Ini bermakna dari Malaysia kita tidak boleh ‘melancong’ ke UK dengan tujuan menunaikan haji dari UK.

5. Dari Heathrow jemaah haji akan pergi ke Madinah dahulu (bagi pekej yang saya ambil). Kelebihan pergi ke Madinah dahulu ialah kita tidak perlu memakai ihram dari Heathrow. Ihram akan dipakai semasa bertolak dari Madinah ke Mekah dengan menaiki bas.

6. Di Mina & Arafah jemaah haji akan ditempatkan mengikut negara/region. Jemaah haji UK ditempatkan bersama jemaah haji Europe. Wallahua’lam, saya difahamkan khemah-khemah untuk jemaah Europe ini agak lebih selesa berbanding jemaah lain (mungkin sebab bayaran lebih).

Tilam & air-cond dalam khemah disediakan. Ini tidaklah menjadi priority tapi mungkin menjadi faktor yang akan memudahkan ibadat kita.

7. Kadar tukaran tinggi wang Pound Sterling-Riyal juga menjadi faktor yang mungkin membantu, untuk membeli makanan atau barang-barang lain (souvenirs?).

8. Flight yang kami naiki ialah Saudi Airlines, dengan kargo allowance 35kg + 1 botol besar air zamzam yang telah di-pack-kan untuk kita ke Heathrow.

9. Education Malaysia / High-Comm London ada menganjurkan kursus haji (kalau tak silap). Kepada yang masih di Malaysia, bolehlah menyertai kursus haji siap-siap di Malaysia anjuran TH di masjid-masjid, kebanyakannya percuma.

Baca: Tips Ini Pasti Buat Anda Lebih Mudah Melakukan Ibadah Korban Di Hari Raya Haji

a) Jika kita pergi dengan kuota haji UK, kita sebenarnya tidak boleh menyertai pakej Tabung Haji bila di Mekah nanti. Ini adalah syarat mendapat visa dari Saudi Embassy i.e. mesti menggunakan travel agent haji yang telah mereka lantik di UK yang memegang kuota haji UK.

Jika nak ikut Tabung Haji juga, kita kenalah ‘membeli’ kuota tersebut dari agent UK yang dilantik. Harga tahun 2013 ialah £1200 seorang. Ini bermakna agent UK itu cuma apply visa haji utk kita, dan kita arrange sendiri dengan Tabung Haji logistik di Saudi. Ini yang dilakukan oleh rakan saya dari Cardiff.

b) Jemaah haji wanita perlu ada mahram. Tetapi tahun 2013 lepas ada juga seorang jemaah haji wanita Malaysian dari UK yang diluluskan visanya walaupun tanpa mahram, dan beliau travel dalam berkumpulan.

c) Bagi mereka yg ada savings dalam Tabung Haji (tetapi tak boleh withdraw dari UK), di Mekah/Madinah nanti kita boleh keluarkan cash utk belanja.

Ada beberapa kaunter TH disediakan dan tak ada transaction limit. Pakej haji ada menyediakan makanan buffet di hotel, tetapi jika ingin belanja extra bolehlah dikatakan murah berbanding harga di UK e.g.: typical lunch (nasi Arab/ Melayu) dalam £2 to £3, roti canai <£1, kebab £1, western fast food £4.

Baca lagi: 25 Gambar Bagaimana Haji Ditunaikan 61 Tahun Yang Lalu

LIKE dan FOLLOW Vocket di Facebook serta Instagram


Peluk Duit Tak Dikira Hasil Tangkapan, Netizen Pertikai Penganjur Batalkan Kemenangan Peserta ‘Money Booth’

Tinggal lagi kurang seminggu kita semua akan menyambut Hari Raya, banyak tempat mengadakan festival kepada orang ramai untuk membeli persiapan raya.

Selain disediakan puluhan booth untuk pengunjung singgah dan beli, ada penganjur turut mengadakan game untuk memeriahkan lagi acara festival tersebut.

Baru-baru ini pengguna TikTok meluahkan rasa tidak puas hati  apabila melihat seorang lelaki dibatalkan ‘kemenangannya’ selepas bermain ‘money booth‘.

Bila main tangkap2 duit..Lepastu dibatalkan hasil tangkapan selepas duit dipeluk tu katanya tak ditangkap. Bukan rezeki kita la jawabnya.. #absolutebazaar #absolutebazaarxgaya #mitec

Ketika duit tersebut diterbangkan dalam money booth terbabit, peserta lelaki itu berusaha sehabis baik memeluk wang kertas berkenaan.

Bagaimanapun selepas tamat tempoh permainan, penganjur membatalkan penyertaan lelaki tersebut gara-gara dia ‘memeluk’ wang kertas, bukan menangkapnya dengan tangan.

“Bila main tangkap-tangkap duit, lepas itu dibatalkan hasil tangkapan selepas duit dipeluk tu katanya tak ditangkap. Bukan rezeki kita la jawabnya,” petik caption TikTok @darkcepet.

Netizen menyatakan sepatutnya penganjur memberitahu peserta lebih awal — cara-cara untuk menangkap duit yang betul — mengikut peraturan mereka.

Bagi netizen, mereka berpendapat cara peserta lelaki itu menangkap duit tidak salah dan ia bebas mengikut kreativiti masing-masing.

Dalam satu video lain, ada seorang influencer turut bermain permainan tersebut dan berjaya menangkap sejumlah besar wang kertas palsu menggunakan tangannya.

Pun begitu netizen juga pertikai sama ada boleh atau tidak menangkap wang di lantai, bukan wang yang diterbangkan di udara.


Peluk Islam Selepas Main ‘Game Online’, Wanita Australia Mahu Kahwini Lelaki Dari Malaysia

Seorang wanita dari Australia, Zahra Fielding tidak menyangka dia akan menjadi muslim selepas bermain permainan dalam talian, di mana dia berkenalan dengan beberapa kenalan baru yang membawanya kepada Islam.

Dia yang pada mulanya hanya bermain permainan tersebut kerana rasa ingin tahu akhir membawanya kepada satu episod kehidupan yang lain. “Saya melihat satu iklan [permainan dalam talian] di Facebook, yang pada pendapat saya tidak berada di tempat yang tepat,” kata Zahra, yang menganggap iklan itu seksis.

Permainan dalam talian yang disertai oleh Zahra adalah ‘Game of Sultans’, yang merupakan simulasi permainan dalam membentuk sebuah kerajaan. Setelah mula bermain, ternyata apa yang dia fikirkan sebelum ini meleset. Permainan itu tidak seksi, malah memberi kesan pada kehidupannya.

“Permainan ini hadir pada saat-saat terpenting dalam hidup saya. Sebelumnya saya merasa kesepian dan tidak mempunyai arah. Saya tidak merasa bangga dengan karier, atau kehidupan peribadi saya dan sudah lama membujang.”

Dalam ‘permainan’ yang melibatkan kerja berpasukan untuk menewaskan musuh, Zahra bertemu dengan sekumpulan lima pemain wanita lain dari Australia dan Asia.”Dalam permainan ini, saya bertemu sekumpulan orang dari pelbagai negara yang mungkin tidak pernah saya temui,” kata Zahra kepada ABC.Net.

Salah seorang pemain dalam kumpulan Zahra ialah Kim Assikin, seorang wanita dari Singapura yang beragama Islam.”Ketika kami mulai bertukar khabar, saya segera merasa selesa untuk berbicara dengannya. Saya tidak tahu mengapa dan bagaimana, tetapi kami benar-benar rapat,” katanya.

Semakin Zahra dekat dengan Kim, semakin dia beranikan diri membincangkan topik tentang agama. Walaupun sebelum ini Zahra tidak beragama atau ateis, dia merasakan bahawa pandangannya tentang Islam telah dicemari oleh pengalaman pada masa lalu.

Bagi Zahra, gambaran negatif mengenai Islam di media, membuatnya berprasangka buruk terhadap wanita yang memakai hijab.

“Saya fikir tudung adalah simbol penindasan. Tetapi saya tidak pernah berpeluang untuk bertanya kepada orang lain mengenai hal ini. Jadi, saya bertanya kepada Kim … dan ternyata saya salah,” katanya.

Kini, Zahra faham bahawa ketika seorang wanita muslim mengenakan hijab, tujuannya adalah untuk mengenal diri dan Tuhannya. Bukan kerana mahu menjaga penampilan mereka. Tambahnya lagi, pandangan ini sesuai dengan dirinya yang selama ini selalu dihakimi berdasarkan penampilan fizikal.

Sejak awal tahun ini, Zahra banyak menghabiskan masa beribadah di Masjid Kuraby yang terletak di Brisbane, di mana Masjid ini telah menjadi saksi bagaimana dia mengucapkan kalimah syahadah sebagai tanda memeluk agama Islam.

Tambah Zahra lagi, dia sebenarnya tidak pernah menukar agama, tetapi sebenarnya kembali kepada agama kerana bagi dia, setiap orang sebenarnya dilahirkan sebagai seorang Muslim.

Zahra kini sudah bertunang, dengan seorang lelaki dari Malaysia yang bekerja sebagai penyunting kandungan digital. Pertemuan mereka terjadi di dalam aplikasi mencari jodoh.

“Tunang saya bertugas menyunting kandungan digital dalam organisasi [Muslim] di Kuala Lumpur. Dia mengatakan bahawa dia sangat berminat dengan kisah saya dan ingin mengetahui proses mencari Islam,” katanya.

“Setelah beberapa hari berbual, saya akhirnya berfikir ‘ok, saya ingin mencuba dan menjaga hubungan ini dengan lebih halal. [Tetapi] bagaimana mahu melakukannya jika dia tinggal di Malaysia dan saya di Australia?”

Bagi Zahra dan pasangan, jarak bukanlah halangan. Melalui panggilan video, mereka saling mengenali satu sama lain. Apabila penutupan sempadan Australia ditarik nanti, Zahra merancang untuk segera berpindah ke Malaysia untuk berkahwin dengan tunangnya.

Sebelum ini terjadi satu isu di mana produksi drama di AS tidak peka dengan cara sebenar seorang Muslim solat, klik pautan di bawah untuk membaca.

Tidak Peka Dengan Cara Sebenar Muslim Solat, Drama 911: Lone Star Ini Curi Tumpuan Netizen

Melayu Dan Tatu, Sisi Pandang 2 Individu Muslim Terhadap Seni ‘Haram’ Ini Di Malaysia

Lihat YouTuber Ini Bongkar Taktik Peniaga Di Myeondong Street Perdaya Pelanggan Muslim


Pelukan Angkasa Dinobat Juara Anugerah Juara Lagu 36

Lagu Pelukan Angkasa nyanyian Sekumpulan Orang Gila X Shila Amzah muncul juara Anugerah Juara Lagu (AJL) Ke-36 yang disiarkan secara langsung di TV3 sebentar tadi.

Lagu Pelukan Angkasa itu melayakkan mereka membawa pulang hadiah wang tunai RM100,000 dan trofi. Naib juara pula milik Marsha Milan dengan lagu Cinta dan tempat ketiga disandang Haqiem Rusli dengan lagu Mimpi, masing-masing membawa pulang hadiah RM50,000 dan RM30,000 berserta trofi.

Ini merupakan pertama kali lagu dengan genre post-hardcore layak ke peringkat akhir AJL dan merangkul tempat pertama.

AJL tahun ini kembali berlangsung dengan kehadiran penonton dalam jumlah terhad dan mengikut SOP, tidak seperti AJL 35 tahun lalu yang berlangsung tanpa dihadiri khalayak.

Tirai persembahan AJL 36 dibuka dengan persembahan oleh Mas Idayu, Dato’ Jamal Abdillah, Ayda Jebat dan Cassia. Persembahan AJL36 pula ditutup dengan persembahan bertenaga daripada kumpulan rock legenda negara, Wings.

Tahniah diucapkan kepada semua pemenang! Adakah tekaan anda tepat untuk keputusan AJL 36 malam ini?

Juara: Sekumpulan Orang Gila X Shila Amzah : Pelukan Angkasa

Persembahan Terbaik: Marsha Milan – Cinta

Penyanyi Pilihan Popular: Aina Abdul & Khai Bahar

Ini beberapa artikel yang hangat di The Vocket sepanjang minggu lalu. Klik pada pautan untuk membacanya.

Akui Anak Sakit Dan Sedang Berubat, ‘Kak Long’ Mahu Orang Ramai Beri Didikan Agama

Raih Jualan RM7.5 Juta Tahun Lalu, Khairulaming Buka Kilang Besar Sambal Nyet Di Kelantan

‘Bimbang Makan Tuan’- Netizen Terkejut Keluarga Ini Bela Ular Sawa Bersaiz Gergasi


Pelukis Grafiti Malaysia Hasilkan Rekaan ‘Cover’ Buat Single Terbaru Chris Brown

Katun merupakan seorang pelukis seni grafiti terkenal Malaysia dengan pelbagai rekaan untuk jenama komersil dan mural berskala besar. Tahun ini kelihatan memberi tuah kepada artis grafiti Malaysia iaitu Abdul Hafiz Abdul Rahman atau lebih dikenali sebagai Katun.

Dalam laman media sosial Instagram beliau, Katun telah berkongsi dan mempamerkan hasil karya seni terbarunya yang istimewa pada kali ini yang dihasilkan khas untuk single terbaharu penyanyi Chris Brown iaitu “Undecided”.

Starting my 2019 with a collaboration artwork for @chrisbrownofficial new single #undecided. . Thank you for giving this portal opportunity, I am humbled and honored 🙏🏼🤗💯✨ Time to teleport.🔮 . Swipe left to see the process and progress. . #katunzhack #chrisbrown #undecided #teambreezy #indigoseason #breezy #visualanarchist #character #characterdesign #urbanart #blessed

A post shared by  VisualAnarchist (@katun_) on Jan 3, 2019 at 11:02pm PST

Pada caption Instagram Katun dengan ayat beliau “Memulakan tahun 2019 saya dengan karya seni kolaborasi untuk single terbaru Chris Brown, Undecided”.

Menurut Katun, Chris Brown menginginkan ‘sesuatu yang misteri’ dan ‘sesuatu yang menonjol, jadi sebelum itu Katun menghantar sendiri pilihan-pilihan yang diinginkan oleh Chris Brown dan akhirnya beliau memilih karya seni yang memaparkan seorang kanak-kanak bersama ‘fortune guardian’.

Lagu Undecided nyanyian Chris Brown itu telahpun dilancarkan pada 4 Januari lalu dan ianya telah disenaraikan sebagai single pertama Chris untuk album keempatnya, “Indigo”.

NEW SINGLE AND VIDEO COMING TODAY AND TOMORROW!!! #undecided ❤❤❤❤❤ pic.twitter.com/uz2TzqC4uw

— Chris Brown (@chrisbrown) January 3, 2019

Kami sangat berbangga dengan pencapaian baru-baru ini oleh Katun. Dia bukan sahaja menaikkan nama industri seni di Malaysia, tetapi juga berjaya berkongsi karya seninya di peringkat antarabangsa. Kami berharap dapat melihat lebih banyak bakatnya diiktiraf di peringkat antarabangsa.

#RealDeal. Nak dapatkan handphone power 8GB RAM + 128GB Storage? Jom tonton video ini.


‘Ada Urusan Kerja’, Risteena Tolak Dakwaan Netizen Sambut Bulan Madu Di Sabah

Jika pada minggu lalu tular di media sosial apabila terdapat pasangan instafamous yang mengajar netizen cara-cara merentas negeri selepas dikatakan mendapat ‘pengesahan’ polis sebelum dikenakan kompaun, tular pula cerita pasangan yang baru sahaja melangsungkan perkahwinan iaitu Nur Risteena dan Isa Khan.

Pasangan yang baru sahaja melangsungkan pernikahan dan majlis perkahwinan pada sekitar pertengahan Mac lalu baru-baru ini telah memuat naik gelagat mesra mereka di Sabah sekaligus mengundang buah mulut di kalangan netizen soal isu merentas negeri. Isu menjadi lebih panas selepas netizen mendakwa pasangan ini dilihat tidak mengikut SOP seperti yang ditetapkan.

Disangka menyambut bulan madu di Sabah oleh para netizen, Nur Risteena baru-baru ini tampil dengan sebuah perkongsian terbaru di laman Instagram beliau memaklumkan mereka berdua ke Sabah atas urusan kerja serta telah mendapat surat rentas negeri.

A post shared by Nur Risteena Munim (@nur_risteena)

Tambahnya lagi, beliau berhak untuk berkongsi apa yang mahu dikongsi di laman Instagram beliau serta berharap pihak netizen tidak membuat sebarang spekulasi yang tidak benar.

Ketahui lebih lanjut mengenai isu instafamous yang mengajar netizen merentas negeri sebelum dipanggil pihak polis dan dikompaun RM10,000.

Ajar Cara-Cara Rentas Negeri Untuk Bulan Madu, Tindakan ‘Instafamous’ Buat Netizen Berang

Rentas Negeri Untuk Bulan Madu, Pasangan ‘Instafamous’ Ini Dipanggil Pihak Polis


Pelukis Ini Hasilkan Pelitup Muka Persis Wajah Sebenar Demi Kelangsungan Hidup

Pelitup muka sudah menjadi norma baharu dalam kehidupan seharian kita ketika ini. Artis dari Brazil ini melihat peluang yang menarik untuk menghasilkan pelitup muka yang mirip dengan wajah si pemakai.

Jorge Roriz, pelukis berusia 65 tahun ini sememangnya sangat dikenali di Brazil. Selain melukis, beliau juga mempunyai bakat dalam penghasilan kostum dan kereta berhias untuk pesta keramaian karnival di Rio de Janeiro.

Ketika ini, Brazil telah mencatatkan 5.88 juta kes COVID-18 dengan jumlah kematian seramai 166,000 orang. Akibat pandemik ini, segala pesta keramaian di Brazil terpaksa dibatalkan dan Jorge Roriz berasa buntu untuk mencari sumber pendapatan.

Justeru itu, timbul satu idea di mana beliau ingin berkarya bukan pada kertas lukisan tetapi pelitup muka sebagai bahan untuk beliau meluahkan bakat seninya.

“Saya tidak mahu manusia hilang identiti wajah yang telah dicipta. Wajah mencerminkan identiti bukan pelitup muka,” ujar Roriz yang turut memakai pelitup muka yang saling tidak ‘tumpah’ dengan wajah asli beliau dari segi kedutan warna kulit, bentuk hidung, mulut hinggalah misai putihnya.

Dikhabarkan Roriz telah menerima pelbagai reaksi positif daripada pelanggannya. Untuk menempah pelitup muka Roriz, pelanggan hanya perlu menghantar gambar wajah mereka melalui telefon pintar. Ciri-ciri wajah anda akan ditiru semula secara teliti dengan menggunakan calitan berus dan cat khas.

Sekilas pandang, wajah anda tidak akan dapat dibezakan sama ada anda pakai pelitup muka mahupun tidak kerana pelitup muka yang dihasilkan oleh Roriz sangat mirip wajah anda. Unik, bukan?

Inovasi ini bukan sahaja menggalakkan orang ramai untuk sentiasa memakai pelitup muka malahan ia juga meningkatkan pendapatan beliau yang juga terkesan akibat pandemik ini.

Mungkin pelukis tanah air boleh menjadikan Roriz inspirasi untuk hasilkan pelitup muka unik bagi pasaran tempatan. Jika ada servis seperti ini di Malaysia, adakah akan beri sokongan?

Berikut beberapa perkongsian kami yang trending beberapa hari yang lalu. Klik pautan untuk membacanya.

Buka ‘Mask’ Untuk Minum Air, Dua Lelaki Di Parit Buntar Didenda RM1,000

‘Face Mask’ Murid Kotor Dan Berjahit, Niat Murni Guru Ini Dapat Perhatian Netizen

Takut Disaman, Pakcik Ini Terpaksa Selongkar Timbunan Sampah Untuk Cari ‘Face Mask’


Pelukis Ini Kongsi Cabaran Hasilkan Mural Individu Terbesar Di Kuala Lumpur

Untuk menghasilkan sesuatu yang hebat, sudah pasti ia memerlukan usaha dan pengorbanan yang luar biasa.

Apatah lagi jika anda berada di dalam bidang seni kreatif yang memerlukan masa dan inspirasi yang tinggi untuk menyiapkan sesuatu projek.

Makan tak kenyang dan tidur tak lena mungkin adalah frasa yang tepat untuk menggambarkan keadaan sebenar mereka yang terlibat dalam bidang ini.

Malah, masa berharga bersama keluarga juga terpaksa dikorbankan jika anda sudah memulakan sesuatu projek seperti yang dikongsikan Fadzlan Rizan Johani.

Bagi anda yang masih tidak tahu, Fadzlan adalah merupakan pelukis mural yang baru-baru ini tular selepas lukisannya di bangunan sekitar Jalan Klang Lama, Kuala Lumpur siap sepenuhnya.

Bukan saja lukisan tersebut berjaya menarik perhatian orang ramai, malah kisah di sebalik penghasilan mural tersebut juga turut menjadi inspirasi buat mereka yang membacanya.

“Saya mengambil masa lebih kurang sembilan bulan untuk menyiapkan keseluruhan mural ini yang bermula April 2019 dan siap Januari lalu,” ujar beliau.

Walaupun sudah berada di usia 40-an, namun beliau berjaya menyiapkan lukisan itu secara bersendirian selepas bertungkus lumus hampir 10 bulan.

“Saya makan, tidur, mandi dan solat juga di kawasan ini kerana akan mula melukis dan mengecat seawal pagi (selepas Subuh) dan saya berhenti rehat pada 2 petang dan menyambung semula kerja selepas Asar sehingga 3 pagi.

“Ada masanya, isteri datang untuk membantu apa yang perlu dan kenangan yang tak dapat saya lupakan, anak-anak serta keluarga terpaksa datang ke tempat saya pada hari raya mengambil gambar bersama,” katanya.

Bukan itu saja, dia juga terpaksa menyewa boom lift bagi memudahkan pergerakannya mengecat bangunan setinggi enam tingkat selain berhadapan dengan cuaca yang tidak menentu.

Bagaimanapun, Fadzlan ternyata puas hati dengan maklum balas orang ramai yang menyukai lukisan muralnya di bangunan berhampiran Vivo Residential Suites di Kuala Lumpur itu.

“Syukur, penat lelah selama berbulan ini terbayar dan inilah hasil mural bertema Tree of Hope yang banyak menonjolkan pokok sawit dan alam semula jadi,” katanya yang terpilih untuk projek melukis mural daripada pemaju, MRCB,” kongsinya kepada Harian Metro.

Menurut laporan itu juga, lukisan mural yang dihasilkan Fadzlan ini juga adalah merupakan lukisan mural terbesar yang pernah dihasilkan oleh pelukis individu di Malaysia dengan saiz 1,950 meter persegi.

Melukis dan berkarya semestinya memerlukan sokongan dan dorongan terutama sekali dari ahli keluarga dan mereka yang tersayang.

Mural ini adalah sebahagian usaha MRCB untuk mencantikkan kawasan kejiranan projek perumahan TRIA Seputeh. Baca tentangnya lagi pada pautan di bawah.

Mengapa TRIA Seputeh Adalah Hartanah Terbaik Untuk Anda Bagi Jangka Masa Panjang

Walaupun ‘Ditipu’ Semasa Kecil, Lelaki Ini Hargai Sokongan Ibunya Hingga Jadi Pelukis Hebat

Persis Arkitek, Kanak-Kanak Ini Kreatif Lukis Lakaran Ubah Suai Rumah Di Usia 12 Tahun